ҲРУ: 'Ғарб Андижон қирғинини унутмаслиги лозим' - BBC News O'zbek\nҲРУ: 'Ғарб Андижон қирғинини унутмаслиги лозим'\nОврўпо Иттифоқининг мустақил рўзномаси - "Оврўпо овози" Андижон ҳодисалари ҳақида "Қирғин тарих қаърига ғарқ бўлмаслиги керак" сарлавҳали мақола эълон қилган.\n"Андижон ҳодисаларидан 8 йил ўтиб ҳам, Ўзбекистон инсон ҳуқуқлари ҳалокатли даражада қолаётган мамлакатдир", дея бошланади Ҳюман Райтс Уотчнинг Марказий Осиё мамлакатлари бўйича икки вакили - ёзган мақола.\nМақолада асосий гап "Ғарб собиқ Совет Иттифоқи ҳудудида юз берган энг фожеали қирғин - Андижон воқеасини унутмаслиги лозим" деган жумлага жам бўлади.\nАндижон қирғинидан кейин Ўзбекистоннинг халқаро саҳнада инсон ҳуқуқларини поймол қилувчи мамлакат деган номи яна ҳам мустаҳкамланди.\n"Қирғиндан кейин Ўзбекистон ҳукумати ўнлаб инсон ҳуқуқлари фаоллари ва журналистларни қамоққа тиқди", деб ёзади муаллифлар.\nШунингдек, мақолада халқаро медиа вакиллари мамлакатдан қувиб чиқарилгани, қамоқхоналарда эса, қийноқлар қўлланилиши одатий ҳолга айлангани ҳам эсга олинади.\nАндижон қирғинидан кейин, Ўзбекистон билан қандай муносабат қилиш керак, деган савол Оврўпо Иттифоқи ва унга аъзо давлатлар учун бошоғриққа айланган.\nАввалига қирғинни қаттиқ қоралаган Ғарб 2009 йилга келиб, Иттифоқнинг инсон ҳуқуқларига доир бирорта ҳам талабини бажармаган Ўзбекистонга жазо чораларини бекор қилди.\nЎзбекистон НАТО кучларининг Афғонистондан чиқиб кетишида муҳим жуғрофий аҳамиятга эга.\n"Каримов бунинг устига айни алоқалардан иқтисодий манфаатлар билан бирга Ғарбнинг ўз ҳукуматини кўпроқ эътироф этишини истайди", деб ёзади Ҳюман Райтс Уотч вакили.\nОврўпо Иттифоқи эса, шунга қарамай, Ўзбекистондаги инсон ҳуқуқлари масаласида қандайдир ўзгаришлар бўлмоқда, деган қараш билан иш кўришни маъқул топди.\nХалқаро Қизил Хоч ташкилоти Ўзбекистондаги қамоқхоналарга сафарларини тўхтатиш ҳақида берган қарори эса, Ғарбнинг ана шундай "мулойим" қарашларига зарба берди.\n"Оврўпо Иттифоқига аъзо давлатлари Ўзбекистон билан муносабатлари мамлакатда инсон ҳуқуқлари билан бўлган абгор аҳволни ўнгламаётганини қачон тан олишади? Оврўпо Иттифоқи Ўзбекистонга нисбатан стратегиясини қачон ўзгартиради?" дея савол қўяди муаллифлар.\nАслида ўта авторитар давлатлар ҳам Халқаро Қизил Хоч ташкилотининг қамоқхоналарга сафарларини тақиқлаб қўймайди.\n2009 йилда беш йиллик тақиқдан кейин Тошкент яна Халқаро Қизил Хоч ташкилотининг қамоқхоналарга ташрифлари учун рухсат берганида Оврўпо Иттифоқининг Ташқи ишлар вазирлари Ўзбекистонни "ижобий қадам" билан олқишлашганди. Жазо чораларини бекор қилишга баҳоналардан бири ҳам шу эди.\n"Ана энди Оврўпо Иттифоқи Тошкентнинг бу қадамига муносиб жавоб бериши керак", деб ёзади муаллифлар.\nҲюман Райтс Уотч вакилларининг таъкидлашларича, Оврўпо Иттифоқи агар Ўзбекистонда вазият ўзгармаса жазо чораларини қайтариши керак, ҳукумат мулозимларига виза тақиқи ва уларнинг ҳисобларини музлатиш лозим.\nУларга кўра, бу жазо чораларига илк номзод шафқатсиз Миллий Хавфсизлик Хизматининг раҳбари Рустам Иноятов бўлиши керак.\n"Андижон қирғинидан кейин Оврўпо Иттифоқининг қора рўйхатига тушганлардан бири ҳам шу одам ва у ҳамон кўплаб маҳбусларни қийноққа соладиган ташкилотнинг раҳбаридир", дейди ҲРУнинг Оврўпо ва Марказий Осиё бўйича директори Ҳю Виллиямсон ва ташкилотининг Марказий Осиё бўйича тадқиқотчиси Стив Свердлов.\nУларнинг таъкидлашларича, ўн йилдан ортиқ вақтдан бери БМТнинг 11 нафар кузатувчиси мамлакатга киришига изн берилмаётгани Ўзбекистонни инсон ҳуқуқлари вазияти бўйича Эрон, Хитой ва ё Туркманистондан ҳам баттар эканини кўрсатади.\nҲРУ вакиллари Оврўпо Иттифоқи ва унинг иттифоқчилари БМТ Инсон ҳуқуқлари кенгашидан Ўзбекистон бўйича маърузачи тайинлашни сўраши, маърузачи эса, у ердаги инсон ҳуқуқлари билан боғлиқ ҳалокатли манзарага глобал эътиборни тортиши, бу борада халқаро баҳс майдонини ташкил этиши зарурлигини айтадилар.\nМақола муаллифларига кўра, бу каби қадамлар маълум маънода - Андижон қурбонлари хотирасига ҳурмат, қолаверса, Оврўпо Иттифоқи қатъий гапни айтишга қодир эканини ҳам кўрсатиши мумкин.\n"Ғарбнинг дастаги Андижон воқеаларининг такрорланиш эҳтимолини кучайтиради"\n'Ўзбекистондаги қирғин' халқаро фильм фестивалида намойиш этилади\nАндижондаги кўп қаватли уйлардан бирида портлаш\nМухолифатга алоқадор кўрилиб, Андижонда сўроққа тутилган аёл 'ўз жонига қасд қилди'\nАндижон шоҳкўчаларида яшовчилар уйларини уч қаватли қилишга мажбурлар


NYT: АҚШдаги Хитой смартфонлари жосуслик қилади\n09:43 / 16.11.2016\nХитойда ишлаб чиқарилиб, АҚШда сотилган смартфонларнинг бир қисми бэкдор билан таъминланган бўлиб, у ҳар 72 соатда барча матнли хабарларни Хитой серверларига юборади. Бу ҳақда The New York Times нашри ёзмоқда.\nГазета маълумотларига кўра, Американинг киберхавфсизлик соҳасидаги мутахассислари яқинда Android смартфонлари дастурий таъминотига ўрнатилган “айғоқчи” дастурни аниқлашган. У фойдаланувчининг ҳаракатини, кимга қўнғироқ қилиши ва қандай хабарлар юборишини кузатган. Ҳозирча, ҳукумат вакиллари, бу маълумотлардан реклама мақсадида фойдаланилгани ёки Хитой разведкасининг ахборот йиғиш бўйича саъй-ҳаракати самараси экани борасида аниқ тўхтамга кела олмаяпти.\nУшбу дастурни аниқлаган Kryptowire компаниясининг ишонч билдиришича, яширин дастур матнли хабарлар, телефон рақамлари рўйхати, қўнғироқлар вақти, фойдаланувчининг турган ўрни ва бошқа маълумотларни Хитой серверига юборади. Бунда, фойдаланувчининг мазкур бэкдор фаолиятидан хабари ҳам бўлмайди.\nИюль ойида хитойлик хакерлар 10 млн дона Android-қурилмаларга кириш имкониятига эга бўлишгани хабар қилинган эди.\nХитой Android айғоқчи смартфонлар


Туркия Қуролли кучларидаги асосий қўмондонлар ишдан олинди\nТуркия Қуролли кучларининг миллий армия сафида юқори лавозимларни эгаллаб турган ҳаво ва денгиз, қуруқликдаги кучларнинг қўмондонлари вазифасидан озод этилди. Маҳаллий нашрларнинг хабар ёзишича, бу ўзгаришлар ўтган йили амалга ошмай қолган давлат тўнтаришининг ортидан юз бераётган силкинишлар силсиласида юз бермоқда.\nNTV берган маълумотга кўра, вазифасидан озод этилган қўмондонлар ўрнини юқори мансабли ҳарбий бошлиқлар эгаллайди. Туркия Бош вазири Биноли Йилдирим раислик қилган Олий ҳарбий Кенгаш йиғилишида ўзгаришлар ортидаги муҳим қарорлар қабул қилинди. Президент Эрдўған қарорни имзолагач, оммага шахсан эълон қилиши кутилмоқда.\nТуркия Қуруқликдаги ҳарбий кучлар қўмондони Солиҳ Заки Чўлоқ ўрнини Жандарм маҳкамаси бошлиғи Ясар Гулер эгаллаши тахмин қилинмоқда. Шунингдек, Ҳарбий-денгиз кучлари қўмондони Булент Бўстонўғли ўрнига унинг ўринбосари, вице-адмирал Аднан Ўзбал келиши мумкин.\nАйтиш жоизки, чоршанба кунги юқори ҳарбий мулозимлар йиғилиши ўтган йилги июль воқеаларидан бери учинчи марта ўтказилмоқда.\nТуркия Қуролли кучлар


Бош сахифа - Диққтатга сазовор жойлар - Хиванинг диққатга сазавор жойлари - Жума масжид (Хива)\nЖума масжид, Хива жума маcжиди — Хива (Хоразм)даги меъморий ёдгорлик (X-XVIII асрлар). Ичан қалъанинг марказий қисмида Ома дарвоза ва Полвон дарвозаларнн бирлаштирувчи кўчада жойлашган. Жума масжид ҳакидаги илк маълумот X асрда Хоразмга келган араб сайёҳлари ал-Муқаддасий (Мақдисий) ва ал-Истахрий ёзмаларида учрайди. Манбаларга кўра, Жума масжиднинг дастлабки биноси бузилиб кетган ва ўрнига Абдураҳмон Меҳтар буйруғига биноан худди шу усулда каттароқ янги масжид қурилган (1788). Масжид ўзига хос тарҳи ва ҳажми билан ажралиб турган. Бир қаватли бўлиб, атрофи ғиштин девор билан ўралган. Унинг бошқа масжидлардан фарқи қад. араб меъморлигига хос услубда (ёпиқ, кўп устунли ҳамда ҳовлисиз қилиб) қурилганлигидадир. Унда айвонлар билан ўралган ҳовли ҳам, улкан пештоқ ҳам, гумбазли хоналар ҳам йўқ. Хонақоҳ ичи шипдаги икки туйнук орқали ёритилади. Томи ясси, тўсинли, шипини 212 устун кўтариб туради. Устунлар 17 қаторли, оралиғи 3,15х3,15 м. Меҳроби жан. девор марказида жойлашган. Ташқи деворлари оддий безаксиз. Бош тарзидаги эшик ёғоч ўймакорлигида ишланган ноёб намуна ҳисобланади. Ички безаклари содда ганч сувоқ қилинган. Меҳроб равоғида ироқи муқарнас ва кўк рангли бўяма нақш (XVIII асрга оид) сақланган. Устунлар масжид тузилишининг асосини ташкил этиш билан бирга унинг бадиий безаги ҳамдир. Улар ўзига хос мутаносиблик ва кўринишга эга. 212 устундан X-XIV асрларга оид 25 устун энг қад.си бўлиб, тузилишида бир қанча услуб намуналари бор. X-XI асрларга оид 4 устун чуқур бўртма нақшли, куфий хати ислимий нақш билан уйғунлашган. Унда фақиҳ Абул Фадал Муҳаммад Лайси фармони билан қурилгани ёзилган. XI-XII асрларга оид 17 устун нисбатан саёз ўйилган, ундаги ҳандасий нақшлар оралиғи услублаштирилган, наботий шакллар билан тўлдирилган, ёзувлари куфий хатида битилган (яхши сақланмаган) XV асрга оид 3 устун ислимий, гириҳ нақшлар ва насх хатида ҳошия қилиб терилган. Бу услубдаги ўймакорлик безаклари меҳроб яқинидаги ёғоч тахтачаларда ва эшик табақаларида учрайди. Устунларнинг бирида мил. 1510 й. сақланган. Улар меҳроб яқинидаги мармар тахталар билан бир вақтда ўрнатилган бўлиши мумкин. Кичик мармар тахтада 1666 й., иккинчи мармар тахта ёзувидаги вақфномада вазир Абдураҳмон амри билан Қуюқтом ва Бекобод қишлоқларида масжидга вақф ерлари ажратилганлиги ва даромадни хайр-эҳсонга ҳамда масжид заруриятига сарф қилиш лозимлиги ёзилган (1788—89). Қолган устунлар Хоразмдаги турли бинолардан йиғиб келтирилган. Узунлари масжид қурилишига мослаб қирқилган, калтароқлари мурабба шаклдаги тош поюстун устига кўзаги ва каллаклар ишланиб ўрнатилган. Ҳамма устунлар муайян мужассамот асосида жойлаштирилган. Маcжид ёнидаги минора XVII асрда қулаб тушган, XVIII асрда майда пишиқ ғиштдан қайта тикланган. Минора юқорига томон ингичкалашиб боради. Тепасига шарафа ва ғиштдан дандана хошия белбоғлар ишланган. Жума масжид бир неча бор таъмирланган. Охирги таъмири 1990 йилда Хиванинг 2500 йиллиги арафасида бажарилган.\nШерғозихон мадрасаси Шайх Мухтор Валий Мақбараси


Франция бульдоги AҚШдаги мэр сайловларида ғолиб чиқди\nAмериканинг Рэббит-Хэш шаҳрида (Кентукки штати) Уилбур Бист (Wilbur Beast) лақабли француз бульдоги шаҳар мэри сайловларида ғолиб чиқди. Бу ҳақда шаҳарнинг тарихий жамияти Facebookдаги аккаунтида маълум қилди.\nОлти ойлик бульдог шаҳардаги 22 985 кишидан 13 143 кишидан овоз олди, Уилбур Бист ўзининг рақиблари Жек Рэббит (Jack Rabbit) ва Поппи (Poppy)ни ортда қолдирди.\nТаъкидланишича, Рэббит-Хэшда ҳайвонни энг юқори лавозимга сайлаш анъанаси 1998 йилдан бери мавжуд.\n1998 йилда ҳокимият тепасига 2001 йилда вафот этган Гуфи Борнмэн лақабли ит келди. Унинг ўрнини Жуниор Кокран исмли қора лабрадор эгаллади. Учинчи мэри Люcи Лу исмли чегара колли эди. У етти йил давомида ушбу лавозимда ишлаган. 2017 йил июнь ойида Бриннет Паултро исмли питбул Aмериканинг Рэббит-Хэш шаҳрининг фахрий мэри этиб сайланди. Ит сайловда қатнашган товуқ, мушук, эшак ва бошқа номзодларни мағлуб этди.\nРэббит-Хэш мэри ҳақиқий кучга эга эмас ва жамоат ҳаётига таъсир қилмайди. Сайловлар шаҳарни ободонлаштириш учун маблағ йиғиш учун ўтказилади. Уларда иштирок этиш учун сиз бир доллар тўлашингиз керак ва бир неча бор овоз беришингиз мумкин.


MR Левамакс – Meducate.uz – Дорилар ҳақида маълумотлар ўзбек тилида\nHome Йўриқномалар MR Левамакс\nПрепаратнинг савдо номи: MR Левамакс\nТаъсир этувчи модда (ХПН): Левофлоксацин лактати\nФаол модда: Левофлоксацин лактати (левофлоксацинга қайта ҳисобланганда) – 500 мг.\nЁрдамчи моддалар: натрий хлориди – 900 мг, инъекция учун сув – 100 мл гача.\nТаърифи: Тиниқ, сарғиш-яшил рангли суюқлик.\nЮборилгандан кейин препарат аъзо ва тўқималарга – ўпка, бронхларнинг шиллиқ қавати, балғам, сийдик тизими аъзолари, суяк тўқималари, орқа мия суюқлиги, простата бези, полиморф-ядроли лейкоцитлар, альвеоляр макрофагларга яхши ўтади.\nВена ичига юборилгандан кейин асосан ўзгармаган ҳолда сийдик билан чиқарилади. Левофлоксациннинг ўртача якуний T1/2 вена ичига бир марта ва кўп марта юборилгандан кейин 6 дан 8 соатгача вақтни ташкил қилади.\nБуйрак етишмовчилигида препаратнинг клиренси камайиши ва буйрак орқали уни чиқарилиши креатинин клиренсини пасайиш даражасига боғлиқ бўлади.\nЛевофлоксацинга сезгир микроорганизмларнинг штаммлари томонидан чақирилган енгил, ўртача ва оғир инфекцияларни даволаш:\n– Streptococcus pneumoniae, Haemophilus influenzae, Moraxella catarrhalis томонидан чақирилган ўткир синусит.\n– Бактериал инфекциялар (Staphylococcus aureus, Streptococcus pneumoniae, Haemophilus influenzae, Haemophilus parainfluenzae, Moraxella catarrhalis) билан боғлиқ бўлган сурункали бронхитни зўрайиши томонидан чақирилган.\n– Staphylococcus aureus, Streptococcus pneumoniae (шу жумладан пенициллинга чидамли штаммлари, пенициллинни МПК си ≥2 мкг/мл), Haemophilus influenzae, Haemophilus parainfluenzae, Klebsiella pneumoniae, Legionella pneumophila, Moraxella catarrhalis, Chlamydia pneumoniae ёки Mycoplasma pneumoniae томонидан чақирилган касалхонадан ташқари пневмония томонидан чақирилган.\n– Staphylococcus aureus, Streptococcus pyogenes, Enterococcus faecalis, Proteus mirabolis нинг метициллинга сезгир штаммлари томонидан чақирилган тери ва унинг қўшимчаларини асоратланган инфекциялари томонидан чақирилган;\n– Streptococcus aereus ёки Streptococcus pyogenes томонидан чақирилган тери ва юмшоқ тўқималарнинг асоратланмаган инфекциялари (енгил ва ўрта оғирлик даражасидаги), шу жумладан абсцесс, флегмона, фурункул, импетиго, пиодермия, жароҳат инфекцияси томонидан чақирилган.\n– Escherichia coli, Klebsiella pneumoniae, Stрahilococcus saprophyticus томонидан чақирилган сийдик чиқариш йўлларининг асоратланмаган (енгил ва ўртача оғирлик даражадаги) инфекциялари томонидан чақирилган;\n– Enterococcus faecalis, Enterobacter cloacae, Escherichia coli, Klebsiella pneeumoniae, Proteus mirabilis, Pseudomonas aeruginosa томонидан чақирилган сийдик чиқариш йўлларининг ва буйракнинг асоратланган (енгил ва ўрта даражадаги) инфекциялари томонидан чақирилган;\n– Escherichia coli томонидан чақирилган ўткир пиелонефрит (енгил ва ўртача оғирлик даражадаги) томонидан чақирилган.\nПрепарат 250-750 мг дан вена ичига томчилаб аста-секин ҳар 24 соатда (250-500 мг доза 60 минут давомида, 750 мг – 90 минут давомида) юборилади. Кейинчалик худди шу дозада перорал қабул қилишга ўтиш мумкин. Даволаш давомийлиги қўллашга кўрсатмалар, шунингдек тахмин қилинган қўзғатувчининг сезгирлигига боғлиқ. Тавсия қилинган дозалаш тартибига қатъий риоя қилиш лозим. Тана ҳарорати меъёрлашганидан кейин 2-3 кун давомида препаратни қўллашни давом эттириш тавсия қилинади. Препарат билан даволашни мустақил узиш ёки муддатидан олдин тўхтатишга йўл қўйилмайди.\nСийдик чиқариш йўлларининг асоратланмаган инфекцияларида – вена ичига 250 мг дан суткада 1 марта 3 кун давомида. Сийдик-чиқариш йўлларининг ва буйракнинг оғир инфекцияларида вена ичига юбориш учун доза ва даволаш муддати оширилиши мумкин.\nТери ва юмшоқ тўқималарининг инфекцияларида вена ичига 500 мг дан суткада 2 марта 7-14 кун давомида қўлланади.\nПневмококклар томонидан чақирилган ва госпитал инфекция Pseudomonas aeruginosa томонидан чақирилган, оғир пневмонияда, препаратни қўллаш етарли даражада самарали бўлмаслиги мумкин ва мажмуавий даволаш талаб қилиниши мумкин.\nБуйрак фаолиятини бузилиши бўлган пациентларда дозалаш тартибига тузатиш киритиш талаб қилинади. Креатинин клиренсининг кўрсаткичига қараб, препаратни қуйидаги схема бўйича буюриш лозим:\n– креатинин клиренси минутига 50-20 мл бўлганида биринчи суткада одатдаги (креатинин клиренси меъёрида бўлган пациентлар учун тавсия қилинган) доза юборилади, иккинчи суткадан бошлаб – препаратнинг дозаси икки мартага камайтирилади.\n– креатинин клиренси минутига 19-10 мл бўлганида биринчи суткада одатдаги (креатинин клиренси меъёрида бўлган пациентлар учун тавсия қилинган) доза юборилади, иккинчи суткадан бошлаб – препаратнинг дозаси тўрт мартага камайтирилади.\n– креатинин клиренси минутига 10 мл дан кам бўлганида (шу жумладан гемодиализ ва узоқ муддатли перитонеал диализда) биринчи суткада одатдаги (креатинин клиренси меъёрида бўлган пациентлар учун тавсия қилинган) доза юборилади. Суткада 500 мг дан юқори бўлмаган дозаларда иккинчи суткадан бошлаб препаратнинг дозаси тўрт мартага камайтирилади.\nАллергик реакциялар: баъзида – терини қичишиши ва қизариши; кам – анафилактик ёки анафилактоид реакциялар (эшакеми, юзни шиши каби белгилар билан намоён бўладиган), жуда кам – АБ ни тўсатдан пасайиши ва шок; айрим ҳолларда – Стивенс-Джонсон синдроми, токсик эпидермал некролиз (Лайелл синдроми) ва эксудатив кўп шаклли эритема.\nНерв тизими томонидан: баъзида – бош оғриғи, бош айланиши, толиқиш, таъм сезишни бузилиши; кам ҳолларда – қўл-бармоқларда парестезиялар, қалтираш, безовталик, қўрқув ҳисси, тиришиш хуружлари ва онгни чалкашиши; жуда кам ҳолларда – кўришни ва эшитишни бузилиши, таъм сезиш ва ҳид сезишни бузилиши, тактил сезувчанликни пасайиши, диққатни жамлашни пасайиши, галлюцинациялар ва депрессиялар каби психотик реакциялар, координацияни бузилиши (шу жумладан юришдаги).\nОвқат-ҳазм қилиш тизими томонидан: тез-тез – кўнгил айниши, диарея (жуда кам ҳолларда қон билан, бу ичакни яллиғланиши ёки сохтамембраноз колит белгилари бўлиши мумкин), баъзида-иштаҳани йўқолиши, қусиш, қорин оғриқлари, овқатни ҳазм бўлишини бузилиши, кам ҳолларда – оғизни қуриши, меъда-ичак қон кетишлари; жуда кам ҳолларда – жигар фаолиятини бузилиши (гепатит, холелитиаз).\nЮрак-қон томир тизими томонидан: кам – тахикардия, гипотензия ва гипертензия; жуда кам ҳолларда – кардиограммада QTинтервални узайиши, қон томир коллапси, юрак қоринчаларини титраши – липиллаши.\nСуяк-мушак тизими томонидан: кам ҳолларда – пайларни шикастланиши (шу жумладан тендинит), бўғим ва мушак оғриқлари; жуда кам – ахиллов пайини узилиши (икки томонлама характерга эга ва даволаш бошланганидан кейин 48 соат давомида намоён бўлади), мушак заифлиги (миастенияли беморлар учун муҳим аҳамиятга эга); алоҳида ҳолларда – рабдомиолиз.\nСийдик-таносил тизими томонидан: баъзида – вагинит, жуда кам – буйрак фаолиятини ўткир буйрак етишмовчилигига қадар ёмонлашиши (масалан, аллергик реакциялар оқибатидаги – интерстициал нефрит).\nЛаборатория кўрсаткичлари: баъзида – АЛТ, АСТ фаоллигини ошиши, қон зардобида креатинин даражасини ошиши; кам ҳолларда – ЛДГ ошиши, глюкозанинг миқдорини ошиши ёки камайиши.\nФенбуфен билан ва унга ўхшаш ностероид яллиғланишга қарши воситалар, теофиллин билан мажмуавий даволашда, препарат тиришишга тайёрлик бўсағасини камайтириши мумкин.\nВарфарин билан бир вақтда қўлланганида протромбин вақти ва қон кетиши хавфи (ХНН, протромбин вақти ва коагуляциянинг бошқа кўрсаткичларини синчков мониторинги), шунингдек қон кетишини мумкин бўлган белгиларини мониторинги зарур) ошади.\nДиабети бўлган, перорал гипогликемик воситаларни ёки инсулинни олаётган беморларда, левофлоксациннинг фонида гипо- ёки гипергликемик ҳолатлар бўлиши мумкин (глюкозанинг қондаги даражасини синчиклаб мониторинг қилиш тавсия қилинади).\nПрепаратнинг инфузион эритмаси қуйидаги эритмалар билан мутаносиб: физиологик эритма, 5% дектроза эритмаси, 2,5% Рингернинг дектроза билан эритмаси, парентерал юбориш учун мажмуавий эритмалар (аминокислоталар, карбонсувлар, электролитлар). Препаратнинг инфузион эритмасини гепарин ва ишқорий реакцияли эритмалар билан аралаштириш мумкин эмас.\nАвтомобилни ва потенциал хавфли механизмларни бошқариш қобилиятига таъсири:даволаш даврида бош айланиши, уйқучанлик, танглик ва кўришни бузилишини пайдо бўлиши мумкинлиги туфайли, автомобиль ва потенциал хавфли механизмларни бошқаришдан сақланиш керак, чунки психомотор реакцияларнинг тезлигини секинлашиши ва диққатни жамлашни пасайишга олиб келиши мумкин.\nЭҳтиёткорлик чоралари: илгари бош мияни шикастланиши (инсульт ёки оғир жароҳат) бўлган беморларда тиришишларни ривожланиши мумкинлиги туфайли, эҳтиёткорлик билан қўллаш керак.\nПерорал гипогликемик воситаларини (инсулин ёки глибенкламид) бир вақтда қабул қилаётган қандли диабети бўлган пациентларда препаратни қўллашда, левофлоксацин гипогликемияни чақириши мумкинлигини ҳисобга олиш лозим.\nТери қопламаларини шикастланишидан (фотосенсибилизация) сақланиш учун пациентларга қуёш ёки суъний ультрабинафша нурланишга (масалан, узоқ вақт тўғри қуёш нурида бўлиши ёки солярийга бориш) дучор бўлмаслик тавсия қилинади, фототоксик самаралари (тери тошмалари) пайдо бўлганида препарат билан даволашни тўхтатиш керак.\nОғир, турғун қон билан ёки қонсиз диарея пайдо бўлганида, дарҳол шифокорни хабардор қилиш керак. Диарея, антибиотикотерапия чақирган энтероколит оқибатида бўлиши мумкин. Сохтамембраноз колитга шубҳа туғилганида препаратни дарҳол бекор қилиш ва мувофиқ даволашни бошлаш лозим. Бундай ҳолларда ичак моторикасини сусайтирувчи дори воситаларини қўллаш мумкин эмас.\nКекса ёшли пациентларда препаратни қўллаш тендинитни ривожланишига (энг аввало ахиллов пайларини) ва уларни узилишига олиб келиши мумкин. Тендинитга шубҳа туғилганида препаратни бекор қилиш ва шикастланган пайларни, уларнинг иммобилизациясини таъминлаб, даволашни бошлаш лозим.\n100 мл дан флаконларда.\n1 флакондан картон қутида.\nҚуруқ, ёруғликдан ҳимояланган жойда, 25оС юқори бўлмаган хароратда сақлансин.\nMR Левомицетин22.03.2018Кейинги мақола


Шаҳримизга келаётган маҳаллий ва хорижий сайёҳлар оқими сезиларли даражада ошганлиги кузатилмоқда.\nБунинг турли сабаблари бор: кимдир тарихий обидалар билан танишиш истагида бўлса, бошқа биров маҳаллий халқ турмуши, урф-одатлари билан яқиндан танишишни истайди. Очиғи, шаҳримиздаги зиёратгоҳлар кейинги йилларда янгича қиёфа касб этиб, ободонлаштириш, кўкаламзорлаштириш ишлари кенг кўламда олиб борилганлиги сабабли сайёҳларни ўзига кўпроқ жалб этмоқда.\nАгар, сайёҳлик масканларини санайдиган бўлсак Имом ал-Бухорий мажмуасидан Амир Темур мақбарасигача бўлган оралиқда ўнга яқин мақбара, мажмуа, музей каби сайёҳлик масканлари ўрин олган. Аксарият меҳмонлар ана шу қадамжоларни зиёрат қилиб қайтишади. Аслида Самарқанднинг сайёҳлик имконияти фақат зиёратгоҳларга ташриф буюриш билан белгиланмайди-ку!\nБугунги кунда маҳаллий ва халқаро сайёҳлик тизимининг янги йўналишларини белгилаш ва уларда замонавий сервис хизматини жорий этиш вақти келди. Юқорида тилга олинган қадамжолар зиёрати учун бир-икки кун кифоя қилади. Хўш, сайёҳни яна бир-икки кун Самарқандда "ушлаб туриш"нинг қандай имкониятлари бор? Сайёҳларнинг ҳаракати фақатгина Самарқанд зиёратгоҳлари билан чекланиб қолаётганлиги бу соҳадаги жиддий муаммолардан биридир. Негаки, шаҳримизга тез-тез ташриф буюрадиган сайёҳлар ҳам борки, улар учун ҳамиша бир хил йўналишда ҳаракатланиш зерикарли туюлади. Уларга қўшимча йўналишлар ва хизматлар таклиф этиш учун шаҳримиз ва вилоятимизда имкониятлар етарли. Хусусан, шаҳримиздаги барча зиёратгоҳлар ҳам сайёҳлик йўналишига киритилмаган. Ушбу йўналишдан ўрин олган зиёратгоҳлар ҳам негадир сайёҳлик хизмати ташкилотчилари эътиборидан четда қолмоқда. Шундай зиёратгоҳлардан бири Самарқанд туманидаги Хожа Аҳрори Вали мажмуасидир. Ташқи кўринишидан Шердор мадрасасини ёдга солувчи, шарқона безаги ва маҳобати билан кўпчиликнинг эътиборини тортадиган ушбу масканга негадир саёҳатчилар камроқ ташриф буюришади. Ҳолбуки, ушбу маскан тарихи ва маънавий аҳамияти жиҳатидан шаҳардаги шу каби зиёратгоҳлардан асло қолишмайди. Ободончилик, кўкаламзорлаштириш ишларида ҳам камчилик кўзга ташланмайди. Бунинг устига бу маскан шаҳар марказидан атиги 2-3 чақирим нарида жойлашган, холос. Бизнингча, ушбу зиёратгоҳга ҳам маҳаллий ва хорижий меҳмонларни кенг жалб этиш учун тарғибот-ташвиқот ишларини кенгайтириш талаб этилади. Негаки, ушбу мажмуа ўз аҳамиятига кўра Самарқанддаги қадамжолар орасида алоҳида мавқега эга.\nШаҳримизда эътибордан четда қолаётган яна бир зиёратгоҳ Садриддин Айний кўчаси бўйида жойлашган Хожа Абду Дарун мажмуидир. Ушбу маскан ҳам сайёҳлар йўналишига асосий қадамжо сифатида киритилиб, бу ҳақда тарғибот-ташвиқот ишлари олиб борилса, унинг тарихи, маънавий ҳаётимизда тутган ўрни ҳақида сайёҳларга кенг тушунтирилса, аминманки, бу зиёратгоҳ ҳам сайёҳлик марказига айланиши турган гап.\nКўпчиликка маълум, Зарафшон дарёси Чўпонота тепалигининг шимолий-шарқий этагига етгач, икки тармоқ — чапда Қорадарё, ўнгда Оқдарёга бўлинади. Ана шу жойда, темирйўл кўпригидан сал қуйироқда пишиқ ғиштдан ишланган кўприксифат иншоотга кўзингиз тушади. Бу иншоот қадимда дарё сувини Оқдарё ва Қорадарёга тақсимлаш учун хизмат қилган. Бугунги кунда дарё сувини икки тармоққа тақсимлаш хизмати махсус қурилган ва замонавий механизмлар билан жиҳозланган гидроузелга юклатилган. Оқибатда асрлар мобайнида дарё суви "тақсимотчиси" бўлиб келган сув айирғич иншооти эътибордан четда қолди. Ҳолбуки, у хизматини ўтаган бўлса-да, тарихий аҳамиятини йўқотмаган. Мазкур иншоот тарихчи ва археологлар томонидан анча чуқур ўрганилган. Бу ҳақда мутахассисларнинг қатъий фикрлари ҳам мавжуд. Ушбу иншоотни тарихий обида сифатида қайта ўрганиш, давлат муҳофазасига олинган бўлса-да, бугунги кунда муҳофаза талабларига риоя этилмаётганлигини ҳисобга олиб уни ҳимоялаш, тарихини қайта ўрганишга киришиш лозим, деб ўйлайман. Негаки, кейинги ўн йилликларда бу иншоот ҳақида ҳеч ким ўйламай қўйди.\nСув айирғичнинг шарқ томонида замонавий темирйўл кўприги ёнида яқин-яқингача тор изли темирйўлнинг пўлат ва темирдан ясалган қолдиқлари кўзга ташланиб турарди. Ушбу кўприк XIX асрнинг охирида ўлкамизга темирйўл келтирилиши муносабати билан қурилган эди. Демак, янги кўприк қурилгач, эски кўприк эътиборли ва қизиқарли сайёҳлик объекти сифатида муҳофазага олиниши керак эди. Бироқ бир неча йил муқаддам кимларгадир темирйўл қолдиқлари — пўлат ва темирдан ясалган тўсинлар керак бўлди шекилли, бир неча кунда қадимги кўприкдан бир неча устун қолди, холос. Шу тариқа бугун ва келгусида тарихимиз ҳақида гувоҳлик берувчи яна бир объектни қўлдан бой бердик.\nШаҳримизда, айниқса, унинг Чор Россияси истилосидан сўнг барпо этилган "янги шаҳар" қисмида XIX-XX асрларга оид Европа услубида барпо этилган бинолар кўп. Гарчи, рус босқинчилари томонидан барпо этилган бўлса-да, ушбу ҳудудда жойлашган турли объектлар, турар жойлар, айни пайтда турли хизматлар учун мослаштирилган бинолар, фаолияти тўхтаб қолган черков бинолари ҳам Самарқанд тарихининг бир бўлаги эканлигини унутмаслигимиз зарур. Уларни ҳам авайлаб-асраб, тарих ва ўтмиш саҳифаси сифатида моҳият ва мазмунини ўсиб келаётган авлодга кенг тушунтиришимиз лозим. Айни пайтда ушбу ҳудудда жойлашган тарихий иншоотларга сайёҳлар оқими ҳавас қиладиган даражада эмас. Аслида, Самарқандга ташриф буюраётган сайёҳлар орасида "Рус Самарқанди", деб аталмиш ушбу ҳудудга бўлган қизиқиш кам эмас. Кейинги пайтларда қўлида ушбу ҳудуд харитасини тутиб, ўзлари қизиқаётган бино ёки иншоотни қидираётган хорижий сайёҳларга тез-тез кўзимиз тушади. "Янги шаҳар"да сайёҳлик тизимини ривожлантириш учун унинг тарихи билан яқиндан таниш, билимли ва дунёқараши кенг бўлган гид-экскурсоводлар гуруҳини ташкил этиш лозим, деб ўйлайман.\nЮқоридаги фикрларни ҳар қандай иддаодан йироқ ва холис бўлган оддий хулоса сифатида қабул қилишингизни истардим. Зеро, Самарқанд тарихи ва ўтмиши шундай серқирраки, ҳар бир саҳифаси ўнлаб тадқиқотлар, изланишлар сабабчиси бўлиб, унинг натижасида кўпчилик кутаётган илмий асарлар яратилишига ва бу саъй-ҳаракатлар шаҳримизда сайёҳлик оқимининг кучайишига хизмат қилишига ишонаман.\n24.09.2018 172 № 74 Маданият


КЎНГИЛЛИ ЗИЁРАТ Напишите нам\nГлавная / Туризм / КЎНГИЛЛИ ЗИЁРАТ\n26.04.2018 10:02 Ўзбекистон Республикаси Президенти Шавкат Мирзиёев-нинг “Ички туризмни жадал ривожлантиришни таъминлаш чора-тадбирлари тўғрисида”ги Қарори бўйича “Ичон-қалъа” Давлат музей-қўриқхонасида ҳам бир қатор тадбирлар амалга оширилмоқда. Шу хусусда мухбиримиз қўриқхона илмий ходимлари билан суҳбатлашди.\nФ.РЎЗМЕТОВ, музей-қўриқ-хона илмий-оммавий ва маданий оқартув бўлими мудири: - Ўтган йилги мавсумга нисбатан бу йил ички сайёҳларимиз сони анча ошди. Айниқса, Наврўз байрами кунларида шаҳримиз меҳмонлари жуда кўп бўлди. Биз уларга бепул экскурсиялар ҳам ташкил этдик.\nШунингдек, вилоят прокуратураси ташаббуси билан 60 нафар вояга етмаган болалар учун ҳам кўнгилли саёҳат уюштирдик. Вояга етмаганлар ўртасида “Биз жиноятчиликка қаршимиз” шиори остида ташкил этилган бу экскурсияда илмий ходимларимиз меҳмонларни Ичон-қалъадаги музейларга олиб бордилар, экспонатлар билан таништирдилар.\nО.ЮСУПОВА, музей-қўриқ-хона илмий-оммавий ва маданий оқартув бўлими илмий ходими:– Музейларимиз фондини бойитиш борасида ҳам жадал ҳаракатлар олиб борилмоқда. Бу қалъамизга келувчиларнинг сонини оширишга хизмат қилиши шубҳасиз. Наврўз айёми муносабати билан бир қатор тадбирлар ўтказилди. “Навоийхонлик” тадбирида педагогика коллежи ўқувчилари фаол бўлишди, қалъамиздаги кутубхонада эса шеърият кечаси ташкил этилди. Унда шаҳар ва туманимиз коллежларнинг ўқувчилари иштирок қилишди.\nЁшлар иттифоқи билан ҳам-корлигимиз ҳам самарали бўлмоқда. Ҳафтанинг сешанба ва жума кунлари йигит-қизларни қалъамиз бўйлаб саёҳат қилдирмоқдамиз. Уларга нафақат тарих ҳақида балки, наққошлик, гиламчилик, зардўзлик, мискарлик ва бир қатор миллий ҳунармандчилигимиз намуналари билан таништириб, тўлиқ маълумотлар бериб бормоқдамиз.


АСКУЭ: Янги ҳисоблагич ўрнатишда қандай муаммолар бор? - zarnews.uz\nАСКУЭ: Янги ҳисоблагич ўрнатишда қандай муаммолар бор?\nБугунги кунда Самарқанд вилоятидаги 825 минг истеъмолчидан 672 мингдан зиёдига электр энергиясини ҳисобга олиш ва назорат қилишнинг автоматлаштирилган тизими (АСКУЭ) замонавий электр ҳисоблагичлари ўрнатилиб, уларнинг барчаси ушбу тизимга уланиши таъминланмоқда.\nУлар эски ҳисоблагичлардан 20 дан зиёд функцияларни бажара олиши билан фарқланади.\n- Янги тизимда истеъмолчилар электр таъминоти корхонаси ёки банкларга бориб навбатда турмайди, - дейди вилоят электр тармоқлари корхонаси бўлим бошлиғи Аминжон Шарифов. - Ҳисоблагич ўрнатилгач, тизимга уланади, код киритилиб, ҳисоб рақам очилади. Истеъмолчиларга SMS хабар орқали барча маълумотлар автоматик тарзда етказиб турилади. Мобил телефон рақамига уланиши тўловни уйдан чиқмай “online” режимида амалга ошириш имконини беради. Муҳими, “шахсий кабинет”орқали ҳар бир истеъмолчи қанча электр энергияси сарфлаганини кузатиб туриш имконига эга бўлади.\nКаттақўрғон тумани аҳолиси хонадонларига “Қорадарё электр тармоқлари корхонаси” мутахассислари хизмат кўрсатади. Тумандаги 60 мингга яқин хусусий, 4200 та улгуржи истеъмолчиларнинг электр таъминоти корхонанинг Қорадарё, Мойбулоқ, Каттаминг, Темур ва Бўстон бўлимлари хизматчилари томонидан назорат қилинади.\n- Аҳолини электр энергияси билан узлуксиз таъминлаш мақсадида корхона мутахассислари кунига 200 тагача истеъмолчига замонавий ҳисоблагич ўрнатмоқда, - дейди корхона бош муҳандиси Эркин Раҳимов. – Бугунгача 50 мингга яқин аҳоли ва улгуржи истеъмолчиларга янги ҳисоблагичлар ўрнатдик. Яна 10 минг 700 га яқин хонадонга ўрнатишимиз лозим.\nТаъкидлаш жоизки, янги тизимда ҳисоблагичлардаги маълумотларни компьютер назорат қилади. Электр таъминоти корхонаси ходимлари уйма-уй юришга кетадиган вақтини тармоқларнинг техник ҳолатини яхшилашга сарфлайди. Шунингдек, истеъмол қилинган энергия ҳақидаги маълумотларни йиғишда инсон омили таъсири камаяди. Одатда ҳар бир ҳудуд учун электр сарфи тахминий ҳисобланиб, “лимит” ажратилар эди. Эндиликда тизимда барча маълумотлар аниқ кўриниб туриши боис таъминотда чеклов бўлмайди.\nИстеъмолчиларга бепул алмаштириб бериладиган ҳисоблагичлардаги маълумотларни сохталаштиришга уриниш, яъни ҳисоблагичга таъсир ўтказиш ҳолатлари юзага келса, дарҳол ўчади ва тизимга хабар жўнатади. Ҳисоблагич электр таъминоти корхонаси томонидан 10 йилда бир маротаба қиёсловдан ўтказилади.\nЯнги ҳисоблагичлар одамларнинг ҳам маблағини, ҳам вақтини иқтисод қилиши кундай равшан. Фақат ундан тўғри фойдаланиб, ишлаш тартибини ўрганиш кифоя.


Ислом Каримовнинг 2015 йилдан бери ҳибсда сақланаётган қизи Гулнора Каримова Британиядаги мулкларидан, шу жумладан 30 миллион фунт ... олишга асос бўлиши кутилмоқда. Мусодара қилиши кутилаётганларга Гулнора Каримованинг Британиядаги учта мулки, шу жумладан Горс Хилл саройи, ...\nжазо муддатини ўтаётган Гулнора Каримова сўнгги 6 йилда илк марта ўзбек халқига мурожаат қилган. Мурожаат матнини унинг қизи Имон Каримова Инстаграм саҳифасида эълон ... қизи Имон Каримова Инстаграм саҳифасида эълон қилган. Мурожаатда Гулнора Каримова халқдан узр сўраган ва Ўзбекистонга 1,2 млрд долларни ...\nГулнора Каримованинг швейцариялик адвокати Грегуар Манжа твиттерида яна бир бор мижозининг аҳволи яхши эмаслиги ҳақида ёзди: «Зангиотадан қайтяпман. ... ўтамиз, швецариялик адвокат аввалроқ ҳам бир неча бор «Twitter»да Гулнора Каримованинг соғлиғидан жиддий ташвишда эканлигини ёзганди, аммо ...\nГулнора Каримова ўмарган пуллар қайтариляптими?\nучрашувида бир мавзудан четлаб ўтишнинг иложи йўқдек. Мавзуки, Гулнора Каримовага тааллуқли. Бугун Ўзбекистон Республикаси Президенти ...


Халифа тиклаш учун мусулмонларга берилган муддат\nХалифани тиклаш учун мусулмонларга берилган муддат уч кеча ва уч кундуз бўлиб, биронта мусулмонга бўйнида байъатсиз ҳолда уч кеча тунаш ҳалол эмас. Энди муҳлатнинг уч кечага чеклаб қўйилишига келсак, халифани сайлаш собиқ халифа вафот этган ёки ишдан бўшатилган лаҳзадан бошлаб фарз бўлади. Аммо сайлов билан машғул бўлган ҳолатда уни уч кеча ва уч кундузга кечиктириш ҳам мумкин. Агар уч кечадан ортиб кетса-ю, халифа сайланмаган бўлса, қаралади: агар мусулмонлар халифани тиклаш билан машғул бўлсалар ва мажбурий ишлар пайдо бўлиб, уларни бартараф қилиш қўлларидан келмаганлиги сабабли уч кеча орасида халифани сайлашга қодир бўлолмасалар, улар фарзни адо этиш билан машғул бўлганлари ва бир мажбурловчи иш сабабли уни кечиктиришга мажбур бўлганликлари туфайли улардан гуноҳ соқит бўлади. Ибн Ҳиббон билан Ибн Можа Аббосдан шундай ривоят қиладилар, Расулуллоҳ ﷺ дедилар:\n«إِنَّ اللَّهَ وَضَعَ عَنْ أُمَّتِى الْخَطَأَ، وَالنِّسْيَانَ، وَمَا اسْتُكْرِهُوا عَلَيْهِ»\n«Аллоҳ умматимдан хато қилиш, унутиб қўйиш ва мажбур қилинган ишларнинг гуноҳини олиб ташлади». Агар мусулмонлар халифа сайлаш билан машғул бўлмасалар, то у тиклангунча ҳаммалари гуноҳкор бўлиб қолаверадилар. Қачон уни тикласаларгина гуноҳ улардан соқит бўлади. Аммо халифа тиклашдан тўхтаб қолиш гуноҳлари соқит бўлмайди. Аксинча, бўйинларида гуноҳ қолади ва мусулмон киши фарзни адо этишни тарк қилиб, гуноҳ қилганлиги учун Аллоҳ уни муҳосаба қилганидек, уларни ҳам муҳосаба қилади.\nЭнди халифалик мансаби бўшаб қолиши биланоқ халифага байъат бериш масаласи билан бевосита шуғулланишнинг вожиблигига келсак, саҳобалар Расулуллоҳ ﷺ вафот этганларидан кейин шу куннинг ўзидаёқ, ул зотни дафн этишдан олдин Бану Соиданинг айвонида бу иш билан бевосита машғул бўлганлар. Абу Бакрнинг байъати шу куни унга инъиқод байъати берилиши ва иккинчи кунда одамлар масжидда тўпланиб Абу Бакрга итоат байъатини беришлари билан тамомига етди.\nМусулмонларга халифа сайлаш учун берилган муҳлат узоғи билан уч кеча-кундузлигига келсак, бунинг сабаби қуйидагича: Пичоқланиши сабабли вафот этиши аниқ бўлиб қолган Умар р.а. аҳли шўрога ишонч билдириб, уларга уч кунни чеклаб-белгилаб берди. Кейин агар уч кун ичида ораларидан бир халифага иттифоқ қилишмаса, уч кундан кейин қарши чиқувчи (мухолиф)ни ўлдиришни васият қилди. Бунинг ижросини, яъни мухолифни ўлдиришни мусулмонлардан эллик кишига топширди. Ҳолбуки, улар аҳли шўро ва буюк саҳобалардан эдилар. Бу иш саҳобаларнинг кўз ўнгларида бўлиб, улардан биронтаси бу ишга қарши чиққанлиги ёки мухолиф бўлганлиги нақл қилинган эмас. Бу мусулмонлар уч кеча-кундуздан ортиқ вақт халифасиз қолишлари мумкин эмаслигига саҳобаларнинг ижмоси бўлиб қолди. Саҳобалар ижмоси эса, худди Қуръон ва суннат каби шаръий далилдир.\nБухорий Мисвар ибн Махрамадан ушбу ҳадисни чиқарди. Мисвар айтди: «Кечаси ухлаб ётганимда Абдурраҳмон келиб эшигимни таққиллатган эди, уйғониб кетдим. У менга: Ухлаяпсанми? Аллоҳга қасамки, шу ўтган уч кечада мен кўп ухлай олмадим, деди». Одамлар бомдодни ўқигач, Усмонга байъат қилиш ниҳоясига етди.\nШуларга кўра, мусулмонлар халифанинг мансаби бўшаб қолган пайтда кейинги халифага байъат қилиш билан машғул бўлишлари ва бу байъатни уч кун ичида адо этишлари вожибдир. Аммо халифага байъат қилиш билан машғул бўлмасалар, аксинча, халифаликка барҳам берилиб, байъатдан ўтириб қолсалар ҳаммалари ўша ондан бошлаб гуноҳкор бўладилар. Бугунги кунда бўлаётганидек, барча мусулмонлар 1342 ҳижрий йилнинг 28 ражаб ойида Халифалик бекор қилинганидан бошлаб то уни қайта барпо қилгунларига қадар Халифаликни барпо қилмаганликлари учун гуноҳкордирлар. Фақат бир ихлосли, садоқатли жамоат билан бирга Халифалик учун жиддий фаолиятга киришган инсонгина бу гуноҳдан пок бўлади. Чунки бу Расулуллоҳ ﷺ ҳадисларида баён қилганларидек гуноҳи азимдир:\n«…وَمَنْ مَاتَ وَلَيْسَ فِيْ عُنُقِهِ بَيْعَةٌ مَاتَ مِيتَةً جَاهِلِيَّةً»\n«Бўйнида Байъати бўлмаган ҳолда ўлган одам жоҳилият ўлими билан ўлибди». Жоҳилият ўлими гуноҳи азимга далолат қилади.\nTagsБошқарувидораХалифа тиклаш учун мусулмонларга берилган муддатХалифалик давлати жиҳози\nСиз яхши деб билган нарсангиз ёмон бўлиши мумкин…


Бекорчи нарсаларга чалғишни бас қилиб, ва ниҳоят муҳим ишлар билан шуғулланишни бошлаймиз - - - www.Voydoda.com - Развлекательный портал -\n26 Дек 2015(00:10)\nБаъзида кун бўйи ишлашга ҳаракат қиламиз, бироқ ё ижтимоий тармоқлар, ё янгиликларга чалғиб, иш кунининг якунида ҳеч нарсага улгурмаймиз. Вақт бекорга сарфланди, ишларга эса эртага ва ҳатто дам олиш кунлари ҳам қайтишга тўғри келади.\nZenhabits блогининг асосчиси ва ёзувчи Лео Бабаута (Leo Babauta) бекорчи нарсаларга эътибор қаратишни қандай қилиб бас қилиш ҳақида ҳикоя қилади. Биз мазкур услубни қўллаб кўрдик, биласизми, у иш берди.\nМазкур мақола янгиликлар лентасини ўқиш билан доимий равишда кураш олиб борувчилар учун.\n1. Ишдан чалғиганингизни англанг\nБирор нарсага чалғиш одати жуда айёр: кўп ҳолларда биз буни ҳатто англамаймиз ҳам. У кутилмаганда пайдо бўлади, натижада эса биз кучимизни сарфлаб, унга боғлиқ бўлиб қоламиз, бироқ буни ҳатто англамаймиз ҳам.\nАслида эса биз кучсиз эмасмиз. Кучимиз – воқеликни англай олишимизда, бу хусусиятимизни ривожлантиришимиз мумкин. Ўзингизни кузатинг: кўпинча қайси сайтларга кирасиз ва телефонга термулиб, бутун кунни ўтказиб юборасиз.\nЧекишни ташлаётган вақтимда ўзим билан қалам ва қоғоз олиб юрардим. Ҳар сафар чекишни хоҳлаган вақтимда вараққа белги қўярдим. Ўзимга чекиш учун рухсат берар эдим, бироқ дастлаб ўз хоҳишимини қоғозда “ҳужжатлаштириб” олишим керак эди. Ана шу йўл билан мен “англаш мушакларимни” машқ қилдирдим, хоҳиш ва ҳаракат орасида бироз вақт пайдо бўлди. Мана шу сониялар давомида мен танловни амалга оширишга улгурар эдим. Ақл билан амалга оширилган танлов. Натижада чекишни ташлашга муваффақ бўлдим.\n2. Ўзингиздан нима учун чалғиганингизни сўранг\nХоҳишингиз пайдо бўлган вақтда чалғиганингизни англаганингиздан кейин сабабини тушуниш керак. Бунинг бир неча сабаблари бўлиши мумкин.Агар буюк дастурчи ёки триатлон бўйича мусобақада ютишимни орзу қилаётганим учун ишимдан чалғиган бўлсам, ҳақиқатда менда бунинг учун вақт бўлмайди, шунинг учун орзулардан воз кечишга тўғри келади, агар бунинг учун бир ёки икки йил сарфламасак, орзуимиз амалга ошмайди.\nЯна бир сабаб муҳим нарсадан “қуруқ қолиш”дан қўрқиш. Атрофимизда содир бўлаётган барча қизиқарли воқеаларни ўтказиб юборгимиз келмайди. Шунинг учун ҳам ўзгаларнинг онлайн ҳодисалари ва завқини кузатишда давом этамиз.\nБуларнинг бари аҳамиятга эга эмас. Ўзгаларнинг ҳаётини яхшилайдиган ишлар билан шуғулланиш керак. Ўқиш-ўрганиш, ёрдам беришни ўрганиш муҳим.\n3. Бунинг устида ишлашни бошланг\nДемак, чалғиганингизни тан олдингиз ва унинг сабабини ҳам тушундингиз. Агар тушунмаган бўлсангиз, офис ёки уй бўйлаб юринг, яхшиси кўчага чиқинг, дам олинг ва бу ҳақда ўйлаб кўринг. Мақола ҳеч қаерга қочиб кетмайди.\nЎйлаб кўрган бўлсангиз, унинг устида иш олиб боришни бошласангиз ҳам бўлади:\n• Бошланишига браузердаги иловаларнинг қўлингиздан келганича кўп қисмини ёпинг: сон-саноқсиз “кейинроқ ўқийман”лар, ижтимоий тармоқлар ва бошқа ишга оид бўлмаган нарсалар.\n• Севимли сайтларингиз, ижтимоий тармоқ, янгилик ва ўйинларни блокка қўйинг. Уларни ҳар 15 дақиқада текшириш шарт эмас.\n• Мактубларингизни текширишни истаганингизда ҳар сафар қоғозга белги қўйинг. Бунинг учун алоҳида вақт ажратинг: соат 10 ва 4 да 20 дақиқа. Вақтни бирор жойга ёзиб қўйинг ва режага амал қилинг.\n• Кўчага чиқинг. Велосипедда учинг, югуринг, фарзандларингиз билан боққа боринг.\n• Медитация қилинг. Ўзингизни бир неча дақиқа давомида кузатинг, диққатингизга ўзингизга қаратинг. Буни ҳар сафар чалғиган вақтингизда амалга оширинг.\n• Мутолаа қилинг. Чоп этилган китобларни. Экранларни ўчиринг ва ўзингизга ўқиш учун сокин онларни хадя этинг.\n• Wi-Fi мавжуд бўлмаган жойни топингёки роутерни ўчириб қўйинг. Агар ёзаётган бўлсангиз, матн редакторидан ташқари барча иловаларни ёпиб қўйинг. Агар бошқа иш билан шуғулланаётган бўлсангиз, керакли дастурдан бошқа барчасини ёпинг.\n• Телефондан “вақт қотиллари” - ўйинлар, иловалар, телефонни ишга туширганингизда чалғишга олиб келадиган барча нарсаларни ўчириб ташланг.\n• Столда телефон бўлмаган ҳолда овқатланинг. Овқатнинг таъми, ранги каби хусусиятларга диққатингизни қаратинг. У органзмга келтирадиган фойда ҳақида ўйланг.\nЧалғимасликка ёрдам берадиган бошқа кўплаб фойдали нарсаларни ўйлаб топиш мумкин. Кун давомида ақл билан англишни машқ қилинг. Экранлардан дам олинг.Имкониятлар талайгина.\n4. Аслида нима муҳим эканлигини ҳал этинг\nСиз учун нима муҳим? Ижтимоий тармоқлар? Янгиликлар ёки узоқ танишларимиз нима билан машғул эканлигими? Ўйинларми?\nБиз буларнинг бари билан бир вақтнинг ўзида шуғулланишни истаймиз. Бироқ у ҳолда муайян бир нарсага эътиборимизни қарата олмаймиз. Бирваракайига барча орзулар ортидан чопсак, энг кичик орзуимиз ҳам амалга ошмай қолади.\nОртидан боришни истаган муайян бир орзуингиз борми? Унга хеч бўлмаганида бир ой диққатингизни қарата оласизми? Агар йўқ бўлса, демак у қадар муҳим эмас. У ҳолда ҳаётингизда сиз учун нима муҳим? 3-4 кўпи билан 5 та нарсани тангланг. Уларга қанча вақт ажратасиз? Уларга диққатингизни қаратиш учун бошқа ишлардан воз кеча оласизми? Умуман олганда ҳаётингиздаги тўртта энг муҳим ишларни ажратиб кўрсата оласизми?\n5. Ҳаётни қайтадан севиб қолинг\nПико Айер (Pico Ayer) ўзининг “Сукунат санъати” асарида шундай ёзади: “Ҳотиржамликда ўтириш – бу дунёда мавжуд барча нарсани қўлга киритишнинг ягона усули”. Бу фикрга тўлиқ қўшиламан. Биз нафақат ишлардан чалғиймиз, балки ҳаёт мўъжизаларидан ҳам бебаҳра қоламиз.\nБир неча дақиқа давомида ҳотиржам ўтиринг, атрофдаги одамларга қаранг. Ёруғлик қандай тушаётганлигини кузатинг. Ён-атрофингиздаги инсонлар ҳақида ўйланг. Шахсий фикрларингиз, танангиз хислари, ўз нафасингиз гўзаллиги – яшаётганингизни кузатинг.\nҲаётни такрор равишда севиб қолинг. Ўзингизни ушбу мухаббатга тўлиқ баҳшида этинг.\nТеги: Бекорчи нарсаларга чалғишни бас қил, ва ниҳоят муҳим ишлар билан шуғулла


16 сентябр куни CHINA Leasing GROUP ва Ўзбек-Хитой Савдо Уйи компаниялари ҳамкорлигида қурилиш техникаларига бағишланган галдаги Бизнес-миксер ташкил этилди. Тошкент шаҳри ва вилоятининг қурилиш ташкилотлари, шунингдек бир қатор лизинг компаниялари Техноплаза Саноат Бизнес Марказининг меҳмони бўлдилар.\nБу сафар Россиянинг пойтаҳтидан келган ҳамкорларимиз - PALFINGER SANY Cranes компанияси вакиллари ҳам тадбирда иштирок этдилар. Ушбу компания юк кўтариши 25 дан 3600 тоннага бўлган автомобиль, ҳар ерда юрар, ихчам гавдали ва гусеницали кранларини ишлаб чиқариш ва сотишни йўлга қўйган.\nPALFINGER SANY вакиллари тақдимот давомида ўз маҳсулотларининг техник параметрлари борасида батафсил маълумот бериб ўтдилар. Шу аснода махсус ва қурилиш техникаси харидорлари ишлаб чиқарувчилар билан тўғридан-тўғри мулоқот ўрнатиш ва ўзларини қизиқтирган саволларга бевосита жавоб олиш имконига эга бўлдилар.\nАнъанага кўра, брендимизга содиқ бўлган мижоз ва ҳамкорларимиз маҳсус сертификат ва эсдалик совғалари билан такдирландилар.\nБиз мазкур тадбир орқали, харидорлар ва ишлаб чиқарувчиларнинг тўғридан-тўғри мулоқоти учун ўзига ҳос бир майдонча яратиб бераолганимиздан бағоят ҳурсандмиз.


18:06 / 10.09.2015\nРоссия президенти Владимир Путиннинг энг катта муваффақиятсизлиги коррупцияга қарши кураш бўлди. Бу Левада-центр томонидан ўтказилган сўровнома натижаларидан маълум бўлди. Сўровномада иштирок этганларнинг 29 фоизи шундай фикрда.\nИккинчи муваффақиятсизлик сифатида иқтисодий ислоҳотлар тилга олинди — 17 фоиз. Учинчи ўринда олигархларга қарши курашдаги омадсизлик турибди — 16 фоиз.\nПутиннинг асосий ютуқлари сирасида армия ҳарбий салоҳиятининг оширилиши (33 фоиз), барқарор сиёсий вазиятнинг сақланиши (27 фоиз), Россиянинг жаҳон миқёсидаги ўрнининг мустаҳкамланиши (27 фоиз) айтиб ўтилди.


Фарғона вилоятида ғалла ҳосилини йиғиб олаётган деҳқонлар, 15 июн. [Тимур Йўлдошев]\nТОШКЕНТ – Россиянинг Украинага асоссиз босқини тўртинчи ой давом этар экан, июн ойи бошидан бери Ўзбекистонда нон, ун ва шакар нархлари ошган.\nЎзбекистон урушдан олисда бўлса-да, Россия хатти-ҳаракатларининг оқибатларидан четда қололмади.\nРоссия ҳарбий денгиз кучларининг Украинадаги Қора денгиз портларини қамал қилиши оқибатида буғдой ва маккажўхори экспорти бўйича дунёда тўртинчи ўринда турадиган мамлакатдан бу маҳсулотларнинг чиқиши тўхтаган, бу эса даромади паст мамлакатларда озиқ-овқат танқислиги ва очарчилик хавотирини келтириб чиқарган.\nУкраина ҳукуматига кўра, жами 20-25 миллион тонна маҳсулот ушлаб турилган бўлиб, улар тез орада жўнатилмаса, чирий бошлаши мумкин.\nҚарши кўчаларидаги кулча нон сотувчилари, 10 июн. [Гулчеҳра Ҳамидова]\nБирлашган Миллатлар Ташкилоти асосан буғдойнинг ярмидан кўпини Украина ёки яна бир йирик ишлаб чиқарувчи – Россиядан импорт қиладиган Африка мамлакатларида «очлик бўрони» ҳақида огоҳлантирган.\nЎз навбатида Ўзбекистонда ҳам асосий озиқ-овқат маҳсулотларининг нархи ошиб, шакар тақчиллиги кузатилмоқда.\nУкраинадаги уруш туфайли яшаш қимматлашиб кетди, дейди Тошкент вилояти Ўртачирчиқ туманида яшовчи 46 ёшли Зафар Тўлаев.\n«Ун, сариёғ ва шакар нархи сезиларли даражада ошди. Тандирда нон пишириш учун унни доим қоплаб сотиб оламиз», дейди етти кишилик оила бошлиғи Тўлаев.\n«Украинадаги урушга қадар бир қоп (50 кг) ун 250 минг сўм (22,60 доллар) турган бўлса, ҳозир 400 минг сўмдан (36,20 доллар) сотиб оляпмиз», деди у.\nБозорда авваллари 3 минг сўм (0,27 доллар) бўлган ёпган ноннинг бир донаси энди 4-5 минг сўмдан (0,36-0,45 доллар) сотилмоқда.\nМамлакатда энг кам ойлик 920 минг сўмни (83,3 доллар) ташкил этади.\nШакар тақчиллиги мамлакатдаги озиқ-овқат дўконлари ва бозорларда саросима келтириб чиқарган.\nТермизлик 39 яшар Ғулом Алиқуловнинг айтишича, уруш бошланганидан бери шакар нархи икки баравар ошган.\nБир килограмми 11 минг сўм (1 доллар) турган шакар энди дўконларда 22 минг сўмдан (2 АҚШ доллари) сотилмоқда. Унинг нархи бозорда 17 минг сўмгача (1,54 АҚШ доллари) бўлса-да, киши бошига 2 килограммдан ортиқ берилмайди.\n«Аммо 40 даража иссиқда бозорда навбатда туриш – азоб. Аввалги тинч ҳаёт ва барқарор нархлар қайтса яхши бўларди», дейди Алиқулов.\nИмпорт харажатлари ошмоқда\nРоссия босқини ва савдо қамалининг таъсири Ўзбекистон импорт қиладиган озиқ-овқат нархларининг ошишида ўз аксини топмоқда.\n2022 йилнинг дастлабки тўрт ойида озиқ-овқат импорти қиймати 48,9 фоизга ёки 370,2 миллион долларга ўсди. Ўзбекистон ҳукуматига кўра, мамлакат озиқ-овқат импорти учун жами 1,12 миллиард доллар сарфлаган.\n2021 йилнинг дастлабки тўрт ойида бу рақам 756,4 миллион долларни ташкил этди. Харидларнинг асосий қисми буғдой, шакар хомашёси, маргарин ва водородланган ёғлар, гўшт ва картошкадан иборат бўлган.\nРоссия 283 миллион доллардан ортиқ озиқ-овқат етказиб берган бўлса, Беларус ва Украинанинг улуши тегишли равишда тахминан 49 миллион ва 12 миллион долларни ташкил этди.\nЎзбекистон расмийлари жамоатчиликни озиқ-овқат етарли эканига ишонтирмоқда.\n30 май куни Қишлоқ хўжалиги вазирлиги Ўзбекистонда жорий йилнинг августигача етадиган ғалла захираси борлигини маълум қилди.\n«Июн ойида далаларимиздан 7 миллион тоннадан ортиқ ғалла йиғиштириб оламиз. Бу йилги ҳосил ўтган йилгига нисбатан 1 миллион тоннадан кўпроқ бўлиши кутилмоқда», деган эди ўшанда вазирлик вакили Абдулла Мансуров Podrobno.uz нашрига.\n«Шундан 5,5 миллион тонна ғалла аҳоли истеъмоли ва бошқа эҳтиёжлар учун етарли бўлади», деб қўшимча қилди у.\nЎзбекистон нархларнинг кескин ошишига қисқа муддат бардош бера олса-да, Россия босқинининг узоқ муддатли оқибатларини тахмин қилиш мушкул, дейди иқтисодчилар.\n«Россия иқтисодиёти таназзулга учрамоқда. 2022 йил охиригача ЯИМнинг 30 фоизга тушишини прогноз қилмоқдамиз», деб ёзган Халқаро молия институти бош иқтисодчиси Робин Брукс май ойида твиттерда.\n«Россия иқтисодиёти вайрон бўлиши мумкин ва бу Евроосиёдаги барча иқтисодлар учун хавфлидир», дейди тошкентлик молиявий таҳлилчи Абдулла Абдуқодиров.\nРоссия ўзининг 1990-йиллардаги иқтисодий кўрсаткичларига қайтмоқда, деб огоҳлантирди у. «Кекса авлод ўшанда Россияда нималар бўлганини жуда яхши эслайди. Давлатчилик кўз ўнгимизда парчаланиб кетган эди».\nШвецияда яшовчи ўзбекистонлик сиёсатчи Пўлат Охунов Украинадаги уруш билан боғлиқ бошқа қийинчиликларга ҳам тўхталиб ўтган.\nАвваллари Ўзбекистонга йўналган барча асосий транспорт йўлаклари Россия орқали ўтар эди, аммо энди санкциялар туфайли Россия ҳудуди орқали етказиб бериш тўхтатилди ёки қийинлашди, деди у.\n«Йил оғир ўтади. Озиқ-овқат билан боғлиқ катта муаммолар юзага келади. Нархлар кўтарилади. Россия урушни давом эттирадиган бўлса, Африка ва Яқин Шарққа озиқ-овқат инқирози таҳдид солиши мумкин», деди Охунов Карвонсаройга.\n«Бизда ҳам муаммолар бўлади, аммо очарчилик бўлмайди. Нархлар ўсишда давом этади», деб қўшимча қилди у.\nЎзбекистон озиқ-овқат етказиб беришнинг янги йўлларини ва янги ҳамкорларни излаши керак, деди у.\nЎзбекистон ҳукумати ниҳоят Россияга «боғлиқликдан» воз кечиб, транспорт йўналишларини диверсификация қилишни бошлаши керак; акс ҳолда Россиядаги кичик муаммолар Ўзбекистонда ҳам муаммолар пайдо қилади, дейди Охунов.\n«Ўйлашимча, яқин 2-3 йил ичида Ўзбекистон ўз озиқ-овқат хавфсизлиги ҳақида ўзи қайғуриши керак», дейди озиқ-овқат хавфсизлиги бўйича тошкентлик таҳлилчи Ойбек Кимсанбоев.\nРоссия ва Украина, шунингдек, қисман Қозоғистон ва Беларус ҳам Ўзбекистонга қишлоқ хўжалиги маҳсулотлари, ғалла, бошқа экинлар ва ўғитларнинг асосий экспортчилари бўлиб, озиқ-овқат импортининг қарийб 40-45 фоизи шу мамлакатлар ҳиссасига тўғри келади, деди у.\nЭнг аввало Ўзбекистон экинларнинг генетик селекцияси ва уруғларни, айниқса генетик модификация қилинган экинларни етиштиришга алоҳида эътибор қаратиши керак, дейди у.\n«Бу аҳолини озиқ-овқат билан таъминлаш нуқтайи назаридан миллий хавфсизликнинг жуда муҳим соҳасидир.»


Журналист ҳуқуқ-тартибот идоралари танқид қилинган мақола эълон қилиниши ортидан ҳибсга олингани иддао қилинмоқда.\nШу йилнинг 30 июнь Наманган вилояти Норин тумани ИИБ томонидан “Ҳуқуқ дунёси” газетаси Бош муҳаррири Барнохон Худоёрова ҳибсга олинди. Ўзбекистон Республикаси ЖКнинг 165-моддаси 2-қисми “а”-банди (товламачилик) билан айбланаётган 48 яшар журналистни қамоққа олиш бўйича санкция 2 июль куни жиноят ишлари бўйича Норин тумани судида кўриб чиқилади. Бу ҳақда Озодликка Ўзбекистон инсон ҳуқуқлари мустақил ташкилоти фаоллари хабар қилди.\nМаълум бўлишича, “Ҳуқуқ қомуси” МЧЖ томонидан таъсис этилган “Ҳуқуқ дунёси” газетасининг шу йил 24 апрель сонида муаллиф Барнохон Худоёрованинг “Тадбиркор ҳуқуқлари нега поймол қилинди” номли мақоласи чоп қилинган. Таҳлилий фелетьон жанридаги мақолада тадбиркор Мавлуда Ахмедованинг ҳуқуқлари ҳимоя қилиниб, ҳуқуқни муҳофаза қилиш органлари, хусусан, Норин тумани прокуратураси, Давлат солиқ инспекцияси фаолияти қаттиқ танқид остига олинган.\nАна шу танқидий мақола ортидан журналистга қарши қарши икки нафар маҳаллий мактабгача таълим муассасаси мудираси воситасида ариза уюштирилганини иддао қилмоқда ҳуқуқ ташкилоти фаоллари.\nНаманган вилояти Норин тумани ИИБ терговчиси Акмал Ўроловнинг Озодликка айтишича, терговолди суриштирув ишлари қонун доирасида олиб борилмоқда. Тергов даврида исми сир қолаётган икки нафар боғча мудираси ҳуқуқни муҳофаза қилиш органларига журналистнинг товламачилиги, мактабгача таълим муассасидаги камчиликларни фош этиш билан қўрқитиб, пора олишга урингани ҳақида ариза беришган. Ана шу ариза асосида журналист Барнохон Худоёрова ҳибсга олинган.\n“2 нафар фарзанднинг онаси бўлган Барнохон бир йил аввал газетага бош муҳаррир бўлган, газетада мунтазам равишда танқидий-таҳлилий мақолалар чоп қилган. Шунингдек, газетхонлар сафини кенгайтириб, малакали журналист сифатида нафақат вилоятда, балки бутун водийда ҳам танилиб бораётганди”, дейди журналистнинг опаси Зуҳра Деҳқонова.\nЖурналист Барнохон Худоёровага нисбатан илгари сурилаётган айбловлар судда тасдиқланса, Ўзбекистон Республикаси жиноят қонунчилигига мувофиқ, у 10 йилга қадар муддатга озодликдан маҳрум қилиниши мумкин.


«Ўзавтосаноат» акциядорлик жамияти Туркманистонда автомобиллар йиғишни йўлга қўяди - Anhor\nAnhor Все посты «Ўзавтосаноат» акциядорлик жамияти Туркманистонда автомобиллар йиғишни йўлга қўяди\n«Ўзавтосаноат» акциядорлик жамияти Туркманистонда автомобиллар йиғишни йўлга қўяди\n4 октябрь куни Тошкентда бўлиб ўтган Ўзбекистон-Туркманистон форуми доирасида “Ўзавтосаноат” АЖ ва “Туркменистан-Моторс” ОАЖ Туркманистон ҳудудида автомобиль, қишлоқ хўжалиги ва тиркама ускуналарини ишлаб чиқаришни ташкил этиш ниятлари тўғрисидаги меморандумни имзолади.\nМеморандум доирасида “Туркменистан-Моторс” ОАЖнинг ишлаб чиқариш объектларида “UzAuto Motors” АЖ автомобилларини ишлаб чиқариш бўйича келишув тузиш режалаштирилган. Бу йўналишдаги ҳамкорлик Туркманистонда автомобиль компонентларини ишлаб чиқаришни ва экспорт бозорларига сотишни ташкил қилишни ҳам назарда тутади.\n«Газета.uz» нашрининг Инвестициялар ва ташқи савдо вазирининг биринчи ўринбосари Лазиз Қудратовга таянган ҳолда аниқлик киритишича, сўз йилига 5 мингта автомобиль ишлаб чиқариш ҳақида кетаётганини айтган. Унинг сўзларига кўра, ушбу лойиҳанинг инвестициялар ҳажми 10 млн долларни ташкил қилади.\nБундан ташқари, томонлар “Ўзавтосаноат” АЖ тизимига кирувчи корхоналар томонидан ишлаб чиқарилган бошқа транспорт воситалари (пикаплар, юк машиналари ва автобуслар), қишлоқ хўжалиги ва тиркама ускуналарини ишлаб чиқаришни йўлга қўйиш тўғрисида ҳам келишувга эришган.\nТошкент вилоятида 200 млн сўмдан ортиқ қалбаки пулларни сотаётган уч нафар фуқаро қўлга олинди


АБДУЛЛА ҚОДИРИЙНИНГ “ТЎЛА АСАРЛАР” ТЎПЛАМИ ЧОП ЭТИЛДИ\n2018 йил 7 июнь куни Алишер Навоий номидаги Ўзбек тили ва адабиёти университетида Абдулла Қодирийнинг беш жилдлик “Тўла асарлар” тақдимоти ўтказилди. Бу ҳақда ЎзА хабар берди.\nТақдимотда таниқли адабиётшунослардан Иброҳим Ғофуров, Сайди Умиров, Баҳодир Ҳусанов, Баҳодир Карим, Усмон Азим, Шукур Қурбон, Сирожиддин Аҳмедов ва адибнинг авлодлари, невараларидан Хондамир, Ирфон, Шеркон Қодирийлар иштирок этди.\nМашҳур адибнинг беш жилдлик тўла асарлар тўплами янги ва замонавий кўринишда нашр этилди. Тўпламни чоп этишга масъул бўлган Хондамир Қодирийнинг айтишича, ушбу тўпламни тайёрлашда бошқа нашрларда кузатилган адабиётшунос олимлар танқид остига олган хато ва камчиликлар бартараф этилган. Тўпламни адибнинг энг севимли асарларидан бири “Ўткан кунлар” очиб беради. “Меҳробдан чаён” кейинги жилдда берилган. “Диёри бакр” ва “Обид кетмон” асарлари ҳам ҳар бири алоҳида китоб сифатида жамланган. Якунловчи жилд “Адибни хотирлаб” деб номланиб, у мемуар сингари адибнинг замондошлари, издошлари, фарзандлари ва набиралари томонидан у ҳақда билдирилган фикрлар, архив материаллари ва хотиралар асосидаги воқеа ва фактларни жамлаган.\nТаъкидлаш лозимки, шу давргача Абдулла Қодирийнинг асарлари бундай шаклда тўлиқ чоп этилмаган эди. Янги беш жилдликда китобхон аввал ўқимаган маълумотларни ҳам топиши мумкин.


Россия терма жамоаси Евро-2020 да иштирок эта оладими?\n9 декабрь, 2019, 16:38 717\nСтанислав Черчесов шогирдларини келгуси йил қитъа биринчилигида кўрамиз.\nХабарингиз бор бундан аввалроқ Бутунжаҳон антидопинг агентлиги (WADA) Россия федерацияси спортчиларини 4 йилга халқаро йирик мусобақалардан четлатиш бўйича қарор қабул қилди. Энди россияликлар Токио-2020 ва ЖЧ-2022да иштирок эта олишмайди.\nБироқ, бу қарор келаси йил ёзда бўлиб ўтадиган Евро-2020 финал босқич ўйинларига таалуқли эмас. Чунки, УЕФА Бутунжаҳон антидопинг агентлиги кўрсатган катта мусобақалар ўтказувчи ташкилотлар рўйхатига кирмайди.\nРоссия Евро-2020 дан олдин қайси терма жамоалар билан ўртоқлик ўйини ўтказади?\nWADA президенти Россия терма жамоасининг Евро-2020 да иштирок этиш ёки этмаслигига ойдинлик киритди\nРоссия ўрнига Евро-2020 мезбонлигини қайси давлат олиши мумкин?


Эстония президенти фарзандларини мактабга хизмат машинасида олиб борган вазирни ишдан бўшатди — Sof.uz\nЖАҲОН 160,896,811 139,706,078 3,339,988\n21.11 18:18 231 Жаҳон\nВазир иш ва оилавий ҳаётни аралаштириб хато қилганлиги учун жавобгарликни зиммасига олишга тайёрлигини билдирди.\nЭстония президенти Керсти Калюлайд фарзандларини хизмат машинасида олиб юргани учун мамлакат таълим ва фан вазири Майлис Репсни лавозимидан озод қилди. Бу ҳақда мамлакат президенти матбуот хизмати хабар берди.\nРепс фарзандларини мактаб ва тўгаракларга хизмат машинасида олиб боргани тўғрисида ОАВ бонг урганидан сўнг истеъфога чиқишга мажбур бўлди.\n“Вазир ва она ролини аралаштириб юборганлигим сабабли кучли босим остида қолдим. Хатога йўл қўйганимни тан оламан ва узр сўрайман”, – деб ёзди Репс ижтимоий тармоқларда.\nУ фарзандлари вояга етиши ва тарбияланиши учун тинч муҳит яратмоқчи эканлигини айтди ҳамда иш ва оилавий ҳаётни аралаштириб хато қилганлиги учун жавобгарликни зиммасига олишга тайёрлигини билдирди.\nЭстониянинг “Ohtuleht” газетаси уч кун давомида Репс ва унинг оиласини кузатган ва у фарзандларини мактаб ва тўгаракларга хизмат машинасида олиб боргани акс этган фотосуратларни чоп этганди. Бу эса жамиятда вазирга нисбатан эътирозлар уйғонишига сабаб бўлди.\nРепс тўрт бор Эстония Таълим ва фан вазири лавозимини эгаллаганди.\n16.10.2018 22:10 27 Колумнистлар\n27.05.2017 02:34 2547 Жаҳон\nЭстония разведкаси Британия аскарларини Россиянинг «тузоқ»ларидан огоҳлантирди\n24.02.2017 11:22 8 Жаҳон


Адлия вазири ўринбосари лавозимидан озод этилди\n12:45 / 16.08.2017\nАнвар Усманов Ўзбекистон Республикаси адлия вазири ўринбосари лавозимидан озод этилди. Бу ҳақда давлат раҳбари расмий сайтида хабар берилди.\nҚайд этилишича, Ўзбекистон Республикаси Президенти 2017 йил 14 августда бу ҳақдаги тегишли қарорни имзолаган. Унга мувофиқ, Анвар Акрамович Усманов Ўзбекистон Республикаси адлия вазири ўринбосари лавозимидан озод этилди.\nАввалроқ Ўзбекистон Республикаси Президенти Шавкат Мирзиёев Русланбек Қуролтоевич Давлетовни Адлия вазирлигининг янги раҳбари сифатида тайинлагани хабар берилганди. Маҳмуд Истамов эса Ўзбекистон Республикаси Адлия вазири ўринбосари этиб тайинланган. Собиқ Адлия вазири Музраф Икромов Ўзбекистон Республикаси Ҳисоб палатаси раиси этиб тайинланди.\nқарор Шавкат Мирзиёев ўринбосар Адлия


Ҳарбий қисмлар эшиклари эл учун очиқ бўлиши керак – Мирзиёев - 11.01.2021, Sputnik Ўзбекистон\nМирзиёев мутасаддиларга бугун дунёда кузатилаётган хавф-хатарлардан келиб чиқиб, жанговар тайёргарликни янги поғонага кўтариш, хориж тажрибасини ўрганиш, энг... 11.01.2021, Sputnik Ўзбекистон\nТОШКЕНТ, 11 янв — Sputnik. Ўзбекистон президенти Шавкат Мирзиёев Жиззах вилоятидаги Марказий ҳарбий округнинг артиллерия бригадасини бориб кўрди. Бу ҳақда давлат раҳбари матбуот хизмати хабар қилмоқда.Мазкур ҳарбий қисмда катта ҳажмдаги қурилиш ва таъмирлаш ишлари амалга оширилиб, барча замонавий қулайликлар яратилган. Қуролли кучлар Олий бош қўмондони Шавкат Мирзиёев ушбу шароитларни кўздан кечирди.Ўқув биноси энг илғор ҳарбий тайёргарлик талабларига мос жиҳозланган. Ўқув тренажёрлари жанговар вазиятга максимал яқинлаштирилган.Давлат раҳбари аскарларнинг ўқув-машғулотларини кўздан кечирди. Ҳарбий билим ва кўникмаларни мактаб давриданоқ тўғри йўлга қўйиш, ҳарбий билим юртлари билан ҳарбий округлар ўртасидаги алоқани кучайтириш муҳимлиги таъкидланди.Президент мутасаддиларга бугун дунёда кузатилаётган хавф-хатарлардан келиб чиқиб, жанговар тайёргарликни янги поғонага кўтариш, хориж тажрибасини ўрганиш, энг илғор ахборот технологияларини ўзлаштириш бўйича кўрсатмалар берди.Шавкат Мирзиёев ҳарбий қисмдаги тиббиёт пунктини кириб кўрди. Бу ерда ҳарбий хизматчилар ва уларнинг оила аъзоларига малакали хизмат кўрсатилмоқда. Президент ушбу пунктдаги ускуна ва кадрлар салоҳиятидан фойдаланиб, ҳарбий қисм яқинидаги Олмачи маҳалласи аҳолисини тиббий кўрикдан ўтказиш, халқ саломатлигини мустаҳкамлашга ҳисса қўшиш зарурлигини таъкидлади.Шунингдек, Мудофаа вазирлигининг захираси сифатида ҳар бири 500 ўринлик иккита мобил госпиталь ташкил этиш бўйича топшириқ берилди.\nўзбекистон, жиззах, шавкат мирзиёев\n15:33 11.01.2021 (янгиланди: 14:21 08.04.2021)\nТОШКЕНТ, 11 янв — Sputnik. Ўзбекистон президенти Шавкат Мирзиёев Жиззах вилоятидаги Марказий ҳарбий округнинг артиллерия бригадасини бориб кўрди. Бу ҳақда давлат раҳбари матбуот хизмати хабар қилмоқда.\n“Асосий мақсадимиз - халқ билан армия бирдамлиги. Ҳарбий қисмлар эшиклари эл учун очиқ бўлиши керак. Миллий армиямизнинг нури, маънавияти ҳаммага етиб бориши зарур. Ёшларни бу ерга олиб келиб кўрсатиш, ўргатиш керак. Бу уларни ватанпарварлик руҳида тарбиялаш, мамлакатимиз тарихи ва қудрати ҳақида билимларини бойитишга хизмат қилади. Бундан ота-оналар ҳам хурсанд бўлади”, - деди президент.\nПрезидент мутасаддиларга бугун дунёда кузатилаётган хавф-хатарлардан келиб чиқиб, жанговар тайёргарликни янги поғонага кўтариш, хориж тажрибасини ўрганиш, энг илғор ахборот технологияларини ўзлаштириш бўйича кўрсатмалар берди.\nШавкат Мирзиёев ҳарбий қисмдаги тиббиёт пунктини кириб кўрди. Бу ерда ҳарбий хизматчилар ва уларнинг оила аъзоларига малакали хизмат кўрсатилмоқда. Президент ушбу пунктдаги ускуна ва кадрлар салоҳиятидан фойдаланиб, ҳарбий қисм яқинидаги Олмачи маҳалласи аҳолисини тиббий кўрикдан ўтказиш, халқ саломатлигини мустаҳкамлашга ҳисса қўшиш зарурлигини таъкидлади.\nШунингдек, Мудофаа вазирлигининг захираси сифатида ҳар бири 500 ўринлик иккита мобил госпиталь ташкил этиш бўйича топшириқ берилди.


12:24 / 10.12.2018 | Javohir | 18665\n- Ва алайкум ассалом! Бундай никоҳ ҳаром. "Кифоя" китобида қуйидагича келади:\n«Мутъа» сўзи луғатда «ҳузурланиш» маъносини билдиради. Шариатда эса фақат жинсий ҳузурланиш мақсадида вақтинчалик уйланишга айтилади. Мутъа никоҳида бир ҳафта, бир ой, бир йил каби маълум муддатга келишиб уйланилади. Бу никоҳ ҳам Ислом таълимотларига зид бўлгани учун ҳаром қилинган. Лекин бу масала бир оз шарҳга муҳтождир.\nعَنْ عَلِيٍّ رَضِي اللهُ عَنْهُ أنَّ النَّبِيَّ صَلَّى اللهُ عَلَيْهِ وَسَلَّمَ نَهَى عَنِ الْمُتْعَةِ، وَعَنْ لُحُومِ الْحُمُرِ الْأَهْلِيَّةِ يَوْمَ خَيْبَرَ رَوَاهُ الْخَمْسَةُ\n«Набий соллаллоҳу алайҳи васаллам Хайбар куни мутъадан ва хонаки эшакларнинг гўштидан қайтардилар».\nوَقَالَ سَلَمَةُ رَضِي اللهُ عَنْهُ رَخَّصَ رَسُولُ اللهِ صَلَّى اللهُ عَلَيْهِ وَسَلَّمَ عَامَ أَوْطَاسٍ فِي الْمُتْعَةِ ثَلاثًا، ثُمَّ نَهَى عَنْهَا رَوَاهُ مُسْلِمٌ\nСалама розияллоҳу анҳу айтадилар:\n«Расулуллоҳ соллаллоҳу алайҳи васаллам Автос йили уч кунга мутъага рухсат бердилар, сўнгра бундан қайтардилар».\nМакка фатҳидан кейин бошланган Ҳунайн ғазоти Автос деган жойда тамом бўлган. Мусулмонлар урушдан қочган ҳавазонлик мушрикларни Автосда тор-мор қилганлар. Бу ҳодиса ҳижрий саккизинчи йилда бўлиб ўтган. Ўша пайтда зарурат юзасидан Набий соллаллоҳу алайҳи васаллам маълум муддатга мутъа никоҳига рухсат бериб туриб, яна ман қилганлар. Демак, бу иш вазиятга қараб, фақат зарурат юзасидан қилинган.\nعَنْ سَبْرَةَ رَضِي اللهُ عَنْهُ، قَالَ رَأيْتُ رَسُولَ اللهِ صَلَّى اللهُ عَلَيْهِ وَسَلَّمَ قَائِمًا بَيْنَ الرُّكْنِ وَالْبَابِ، وَهُوَ يَقُولُ أَيُّهَا النَّاسُ، إِنِّي قَدْ كُنْتُ أَذِنْتُ لَكُمْ فِي الاِسْتِمْتَاعِ مِنَ النِّسَاءِ، وَإِنَّ اللهَ قَدْ حَرَّمَ ذَلِكَ إِلَى يَوْمِ الْقِيَامَةِ، فَمَنْ كَانَ عِنْدَهُ مِنْهُنَّ شَيْءٌ، فَلْيُخْلِ سَبِيلَهُ، وَلا تَأْخُذُوا مِمَّا آتَيْتُمُوهُنَّ شَيْئًا رَوَاهُ مُسْلِمٌ وَأَبُو دَاوُدَ وَالنَّسَائِيُّ\n«Расулуллоҳ соллаллоҳу алайҳи васалламнинг рукн билан эшик орасида тик туриб: «Эй одамлар! Мен сизларга аёлларнинг мутъасига изн берган эдим. Энди албатта, Аллоҳ у нарсани қиёмат кунигача ҳаром қилди. Кимнинг ҳузурида ўшандай(аёл)лардан бўлса, йўлини очиб қўйсин. Уларга берган нарсаларингиздан бирор нарса олманглар», деяётганларини кўрдим».\nУшбу ривоятда зикр қилинаётган ҳодиса Видолашув ҳажида содир бўлган. Набийимиз соллаллоҳу алайҳи васаллам Каъбаи Муаззаманинг эшиги билан Ҳажарул-Асвад бурчаги орасида туриб олиб, кишиларга мутъа никоҳи абадийликка, қиёмат кунигача ҳаром қилинганини эълон қилганлар.\nШу кундан бошлаб мутъа никоҳи тўла ва қатъий равишда ҳаром бўлган. Ўша кунда кимнинг ҳузурида мутъа никоҳи ила келган хотин бўлса, берган маҳрдан ҳеч нарсани қайтариб олмай, унга жавоб бериб юбориш лозим бўлган.\nУшбу масалада келган ривоятларни жамлаб ўрганадиган бўлсак, аста-секин, даражама-даража иш тутилиб, кишиларни жинсий тутуриқсиз ҳаётдан ҳалол-пок, никоҳли ҳаётга олиб чиқилганини кўрамиз.\nБиринчи босқичда мутъа никоҳи жорий қилиниб, иш бир оз тартибга солинган.\nИккинчи босқичда фақат зарур, ноилож пайтлардагина рухсат берилиб, бу доира ҳам торайтирилган.\nУчинчи босқичда эса шароитлар яхшиланиб, ҳамма нарса жойига тушиб, тушунтириш ишлари ҳам охирига етганидан кейин, мутъа никоҳи ҳам ҳаром қилинган. Чунки бундай никоҳ фақат шаҳватни қондиришни кўзлаган, вақтинчалик алоқадир. Бу иш никоҳдан кўзланган асосий олий инсоний ғояларга тўғри келмайди.\nЖумҳур мусулмонлар ушбу ҳукмни маҳкам тутганлар. Фақат шийъа мазҳабига мансуб кишиларгина мутъа никоҳни жоиз, дейдилар. Уларнинг бу гаплари ботил эканлигини уламоларимиз кучли ҳужжат-далиллар билан исботлаганлар.\nМуайян муддатга никоҳланишни «муваққат никоҳ» дейилади. Муваққат никоҳ ҳам мутъа никоҳига ўхшаш бўлгани сабабли дуруст бўлмайди. Валлоҳу аълам!\nУй ховли тақсимлаш ҳақида\nИсм ма'носи ҳақида


ЁШЛАР ИТТИФОҚИ КАФОЛАТ БЕРДИ – ёш йигит озодликдан маҳрум этилмади\nБиргаликда биз кучмиз 20 December 2017 15:31 47\nЎзбекистон ёшлар иттифоқи кенгашининг ташаббуси билан жойларда бир қанча самарали ишлар амалга оширилаётгани сир эмас. Масалан, унинг ёрдами ва кафолати билан жиноят остонасида турган инсонни тўғри йўлга қайтариш, унга имконият бериш, қолавера, керакли кадрга айланишида кўмаклашиш бу ҳам ташкилотнинг каттагина ютуғи аслида. Бундай ишларнинг амалдаги натижасига ҳам тез-тез гувоҳ бўляпмиз.\nФикримизга исбот сифатида келтириб ўтишимиз мумкин, Шероз Сувонов Тойлоқнинг Украч қишлоғида туғилиб ўсган. Қўлида касб-ҳунари бор. Самарқанддаги йирик корхоналардан бирида ишлайди. Ҳалол меҳнат қилиб, жамиятда ўз ўрнини топишга интилаётган ёшлардан бири.\nНима бўлди-ю, у қизиққонлиги туфайли, қолаверса, ўз ҳаракатининг ижтимоий хавфлилик даражасини билмаслиги оқибатида “Telegram” ижтимоий тармоғи орқали “Жесты и катастрофы” каналидаги жангари видеороликни танишига юборди.\nБу ножўя ҳаракат фош этилгач, Шерозга нисбатан Ўзбекистон Республикаси Жиноят Кодексининг тегишли моддаси билан жиноят иши очилди. Жиноят иши материалларига кўра, у 5 йилдан 8 йилгача озодликдан маҳрум қилиниши мумкин.\nЯқинда жиноят ишлари бўйича Яшнобод туман суди биносида Тошкент шаҳар судининг сайёр мажлиси бўлиб ўтди. Унда Шероз Сувоновга нисбатан очилган жиноят иши кўриб чиқилди. Бу тўғрисида “Зарафшон” газетасининг “facebook”даги саҳифасида маълум қилинди.\nСуд мажлисида Ўзбекистон ёшлар иттифоқининг вилоят кенгаши раиси Р.Қобилов ва Тойлоқ туман кенгаши раиси М.Ашуров ҳам иштирок этди ҳамда Шероз Сувонов ҳақида ўз фикрларини баён этди.\n– Ўзбекистон ёшлар иттифоқининг ташкил этилишида Президентимиз Ш.Мирзиёев ташкилот олдига ёшларнинг ҳуқуқ ва манфаатларини ҳимоя қилиш, уларни ҳар томонлама қўллаб-қувватлаш юзасидан муҳим вазифаларни қўйган эди, – дейди Ўзбекистон ёшлар иттифоқининг вилоят кенгаши раиси Р.Қобилов. – Жумладан, ҳаётда билиб-билмай ҳуқуқбузарлик ва жиноят содир этган ёки бошқа ножўя ишларга қўл урган ёшларни тўғри йўлга бошлаш, жамиятда ўз ўрнини топишига кўмаклашиш ҳам иттифоқимиз фаолиятининг муҳим йўналишларидан ҳисобланади. Шундан келиб чиқиб, суд мажлисида Шероз Сувоновнинг бу хатти-ҳаракат оқибатини билмасдан содир этгани, бу ишидан чин кўнгилдан пушаймонлигини билдириб, унинг бу хатосини тузатишга биз ҳам ёрдам беришимизни билдирдик. Шерознинг келгусида бундай ножўя ишларни амалга оширмаслиги ва ёшлар иттифоқининг фаол аъзоси бўлиб, диний экстремизм ва терроризмга қарши курашиш тадбирларида қатнашишига, Ватанимиз учун керакли кадр бўлиб етишишига кафолат бердик.\nСуд ёшлар иттифоқининг ижобий тавсифномаси ва кафолатини инобатга олиб, судланувчи Шероз Сувоновга тайинланиши мумкин бўлган 5 йилдан 8 йилгача қамоқ жазосини 3 йилгача ахлоқ тузатиш ишига алмаштирди.\nЁшлар иттифоқининг саъй-ҳаракати билан бир йигит камида 5 йил қамоқ жазосидан олиб қолинди.


ХУСУСИЙ КОМПАНИЯЛАР 24 СОАТ КУЗАТАДИ\nБуюк Британия ҳукумати қамоқдан озод этилган хавфли жиноятчиларлар ортидан кузатишни хусусий компанияларга ишониб топширмоқда.\nIndependent нашрига кўра, компаниялар терроризм, қотиллик ва номусга тегиш каби жиноятлар билан айбланиб қамалган собиқ маҳбусларни 24 соат давомида кузатилишини таъминлаши лозим. Мамлакат адлия вазирлиги мазкур чоранинг муваффақиятли бўлишига ишонмоқда. Бироқ шу пайтгача кузатувга масъул бўлган давлат ташкилоти ходимлари мазкур тартибнинг жамоат хавфсизлигига салбий таъсир кўрсатишидан хавотирда.\n18:02, 06.12.2018 ✔18\nЧақалоқ носоғлом ва отасиз\n18:01, 06.12.2018 ✔23\nҚозоғистонда 15-19 ёшлилар орасида йил бошидан буён 30 нафар кишининг ОИТСга чалиниш ҳолати қайд этилган.\nТуғилиш орасидаги фарқни узайтириб...\n18:01, 06.12.2018 ✔21\nЯпония ҳукумати Тожикистонда 2019 — 2022 йилларда соғлиқни сақлаш давлат дастури доирасида режалаштирилмаган ҳомиладан сақланиш мақсадида контрацепция воситалари учун 2,5 миллион доллар ажратади. \n✔ 18  18:02, 06.12.2018\n✔ 23  18:01, 06.12.2018\n✔ 21  18:01, 06.12.2018\n«Google» айғоқчиликда айбланмоқда\nЕвропа истеъмолчилар ҳуқуқларини ҳимоя қилиш жамияти (BEUC) «Google» компаниясини миллионлаб фойдаланувчиларнинг шахсий маълумотларига эга бўлиш, кузатиш ва назорат қилиш ҳаракати устидан жавобгарликка тортиш масаласини қўймоқда.\n✔ 19  18:00, 06.12.2018\nЯпонияда пулни дезинфекция қиладиган банкомат яратилди.


«Бу тизим ўзбек футболини ўлдиради» – Микаэль Секейра «Қўқон-1912» билан ўйиндан кейин ҳакамлик ҳақида кескин гапирди\nТошкентнинг «Локомотив» клуби бош мураббийи португалиялик Микаэль Секейра Суперлига 23-туридан ўрин олган «Қўқон-1912» жамоасига қарши ўйиндан кейин ўзбек футболи ҳақида кескин гаплар айтди. Унинг фикрича, Ўзбекистон УЕФАга ўтмас экан футболини ривожлантира олмайди.\nМатбуот анжуманининг аудиосини Tribuna.uz'га «Қўқон-1912» клубининг матбуот котиби Акрамжон Мамадалиев тақдим этди.\n«Қийин ўйин бўлди. «Қўқон-1912» биринчи 20 дақиқада жуда қўпол ўйнади ва шунга яраша карточкалар олди. Ҳакам ҳам уларга қўпол ўйнаш имконини берди. Биринчи голни Бамба қўли билан урди. Иккинчи бўлимда услубни ўзгартирдик. Ҳисоб 2:1 бўлишидан аввал Диёр Туроповни жарима майдончасида кийимидан тортиб қолишди, лекин ҳакам бунга эътибор бермади.\nОлдиндаги ўйинларда, албатта, ғалаба қозонишга ҳаракат қиламиз. Аввало биз бугун мағлуб бўлмаслигимиз керак эди. Бу ҳакам билан учинчи марта тўқнашдик, ҳар сафар унинг хатолари бизни мағлубиятга олиб борди.\nМен Португалиядаги бутун фаолиятим давомида бунақа ҳакамликни кўрмаганман. Сизга бир гапни айтаман: ўзбек футболини ривожлантиришнинг битта йўли бор — УЕФАга ўтиш. Хўп, академиялар бор, лекин улар ҳал қилувчи омил эмас. Ўзбек футболи бу кетишда Осиёда давом этадиган бўлса, ҳеч нарсага эриша олмайди. Бу тизим билан ҳеч қачон Ўзбекистон жаҳон чемпионатига чиқмайди. Такрорлайман, ҳеч қачон!\nУЕФАга қўшилса, футболга бўлган муносабат, ҳакамлик, тизим яхшиланади. Агар Ўзбекистон УЕФАга қўшилмаса, футболининг келажаги йўқ. Мен кетсам, жуда хафа бўлиб кетаман. Насиб бўлса, бир ойдан кейин уйда бўламан. Бу тизим бўлса, бунақа ҳакамлик бўлса, кечирасиз, ҳеч нима бўлмайди.\nАчинарлиси, Ўзбекистонда яхши инсонлар, яхши футболчилар кўп, аммо бу тизим ўзбек футболини чўктиришда давом этади. Узр, мен тўғри гапни гапирдим», деб сўзини якунлади португалиялик мураббий.\nҚўқонда ўтган ўйинда «Қўқон-1912» Тошкентнинг «Локомотив» клубини 2:1 ҳисобида мағлуб этди. Ўйинда қўқонликлар томонидан киритилган ҳар икки гол футбол мухлислари томонидан кенг муҳокама қилинмоқда.\nҚўқон-1912 Микаэль Секейра


Қабул жараёнида шаффофлик - Уч илдиз\nby Тўлқин Эшбек · 30.07.2018\nОлий таълим муассасасида ўқиш ҳар бир ёш истеъдод соҳибининг улкан орзусидир.\nИлгари ана шу орзу йўлида интилаётган абитуриентларнинг дилида гоҳо битта ғашлик бўларди: ижодий имтиҳонлар ва тест синовларида ҳақиқат бўлармикин? Таниш-билишчилик, ғирромлик йўли билан пулдор кимсаларнинг илм истамас, номига дипломли бўлиш учун ўқишга киритиладиган болалари бор ўринларни эгаллаб олмасмикин?\nЙўқ! Энди бунақаси кетмайди!\nОлий таълим муассасалари учун ҳам илмга чанқоқ, иқтидорли талабалар керак!\nЖамиятимиз тараққиёти учун етук кадрлар зарур!\nТаниш-билишчилик, бункер каби иллатларга минбъад чек қўйилади!\n“Муносабат” кўрсатувининг навбатдаги эфирида Мирзо Улуғбек номидаги Ўзбекистон Миллий университети ректори Авазжон Мараҳимов ва бошқа масъуллар ушбу мавзуда ҳамма гапни рўйи-рост, очиқ-ошкора айтдилар.\nЭнг муҳими, амалий ҳаракатлар шунга қаратилмоқда.\nМарҳамат, кўрсатувга Сиз ҳам ошно бўлинг.\nNext story Электрон ойлик чиптаси йўловчига фойдалими ?\nPrevious story Ҳоким қандай ишлаши керак?


Зидан “Ливерпуль” ўйинчиси кутяпти\n28 март, 2021, 13:00\nТеглар:Реал | Наби Кейта | Ливерпуль\nУ Англиядан кетади\n“Ливерпуль” ярим ҳимоячиси Наби Кейта ёзда “Реал”нинг асосий нишонига айланиши мумкинлиги ҳақида хабарлар тарқалмоқда.\nМаълумотларга қараганда, “Қироллик клуби” молиявий аҳволдан келиб чиқиб, жамоанинг айрим нуқталарига янги ўйинчиларни олади ва бунда асосий эътибор маоши катта бўлмаган ижрочиларга қаратилади.\nНаби Кейта айнан мадридликлар истаётган футболчилар тоифасига киради. Маҳоратли футболчи ишончли ўйнай оласа-да, унинг хизмат ҳақи юлдузлар талаб қиладиган суммадан анча паст. Қолаверса, Гвинеялик ярим ҳимоячига Юрген Клопп етарли даражада ўйин амалиёти бермаяпти. Жорий мавсумда Кейта атиги ўн марта майдонга тушди ва тўрт марта бошланғич таркибдан жой олди холос.\nНаби Кейтанинг “Ливерпуль” билан амалдаги шартномаси 2023 йилгача давом этади. Англия клуби ярим ҳимоячи учун “Лейпциг”га 48 миллион фунт тўлаган эди. Шу боис, бу трансфер “Реал”га ортиқча қийинчилик туғдирмайди.


Savol…Javob… | TURONZAMIN-Jahongir Muhammadning nashri\nPosted on 03/23/2007 by TURONZAMIN\nСАВОЛ׃ Бутун мухолифат бирлашиб сатилетдан битта телевидение очса бўлмайдими?(Искандар).\nЖАҲОНГИР МУҲАММАД׃ Агар бугунга қадар мухолифат бирлашганда эди, телевидение ҳақидаги бундай саволингизга ҳожат ҳам қолмаган бўларди. Аммо биз мухолифатни бирлаштиришга 15 йил уриндик ва буни амалга ошира олмадик. Негалигини биласиз. Энди бу ҳақда гап очмаса ҳам бўлади. Бугунги кунга келиб, мухолифатнинг қолган қутгани икки мутлоқ зид қутбларга ажралиб бўлди. Ҳатто мафкуравий жиҳатдан ҳам.\nЭнди сатилет орқали телевидение очиш ҳақида׃ ана “Америка овози” очганига 3-4 йил бўлиб қолди. Лекин ким томоша қилади? Ўзбекистонда одамлар бир бурда нон ташвишида экан, ким сатилетга боғланиб, олди-қочди нарсаларни томоша қилади? Ҳеч ким. Телевидениени бир томонга қўйинг, бугун ҳатто радиони эшитмай қўйишган. Бир маҳалла ёки қишлоқни айланиб, одамлардан сўраб кўринг-чи, неча киши “Озодлик” ёки “Америка овози”ни эшитади? Бир кишини ҳам тополмайсиз.\nҲатто мен ҳам эшитмайман. Бунинг сабаби бошқа. Чунки улар берадиган хабарларни улардан анча олдин Интернетдан ўқиган ёки турли манбалардан эшитган бўламан.\nБугун мухолифатнинг қолган қутган гуруҳлари Интернетда оддийгина кундалик хабар саҳифасини юрита олмайдиган даражада ожиз. Баъзилари бир ойда, баъзилари ҳафтада битта нарса қўйиш билан “гавда кўрсатишади”, холос.\nТез ишлаб турадиган, хабарларни дақиқама дақиқа берадиган саҳифа йўқ. Бу ишни уддалай олмаганлар агар телевидение, радио ёки видеоклиплар қилиб халқ орасига кирмоқчиман деса, унга ишонмайман. Бу навбатдаги алдов. Ўзини, атрофидаги икки уч кишини ва бир нарса чўзадиган манбани алдаш учун қилинадиган иш бу.\n« Nasr Munosabat »


«Бу даражада портлашини кутмагандик». Тошкентда қўлбола «огнетушитель» портлатганларга нисбатан тергов жараёни давом этмоқда - 13 Января 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная / Bosh sahifa » 2022 » Январь » 13 » «Бу даражада портлашини кутмагандик». Тошкентда қўлбола «огнетушитель» портлатганларга нисбатан тергов жараёни давом этмоқда\nТошкент шаҳрида жойлашган «Самарқанд дарвоза» савдо мажмуаси олдида 1 январь куни фуқаролар Янги йилни нишонлаш мақсадида қўлбола «огнетушитель» портлатгани, оқибатда ҳолатни видеога олаётган 3 киши жароҳатлангани хабар қилинганди. Ички ишлар вазири матбуот котиби ҳолат юзасидан олиб борилаётган тергов жараёнидан лавҳаларни эълон қилди.\nЭслатиб ўтамиз, портлаш 1 январь куни соат 00:45 атрофида Шайхонтоҳур тумани Қоратош кўчасида содир бўлган. Байрам баҳона йиғилган бир нечта фуқаролар автойўлни ажратиб турувчи тўсиққа мушакбозлик қилиш мақсадида қўлбола усулда ясалган ўт ўчириш мосламасини жойлаштирган. Тагидан олов ёқилиши оқибатида мослама портлаб, бўлакларга бўлиниб кетган.\nҚайд этилишича, аввалги йилларда ҳам шундай ўт ўчиргичларда синаб кўрилган портлашларни интернет орқали кўрган йигит янгийўллик таниши билан боғланиб, шунақа мослама топиб беришини сўраган.\n«Бунақа даражада банғиллайди деб кутмагандик. Жуда ваҳимали бўлди. Огнетушитель ясаш бўйича видео кўргандим. Янгийўллик болалар ясагани ҳақида. Ўша видеони янгийўллик оғайнимга ташаганимда у ‘бу нарса бизда ясалган’ деб айтди. У нарса пулли экан. Аслида, 500 минг сўм беришимиз керак эди, лекин 470 минг бердик», — деган портлатилган қўлбола мосламани сотиб олган ўспирин.\nАниқланишича, мосламани тайёрлаш учун турли кимёвий моддалар ва енгил автомобилнинг эҳтиёт қисмларидан фойдаланилган. Бу усулни бир неча йилдан бери қўллаб келаётган трактор ҳайдовчиси ёшларга уни қандай тайёрлашни ўргатган:\n«Пул таклиф қилди. 80 минг сўм бераман, деди. Қўйгин, мана ол, олиб кетавер десам, кейин 80 минг ташлаб кетибди».\nҲодиса ташкилотчиларидан бири ҳолат содир бўлган воқеаларни сўзлаб берган:\n«Машиналар орасидан ўтиб, йўлнинг ўртасидаги бордёрга қўйдик. Мен ўзим ёқдим. Ёққанимдан кейин 10 секундми, 15 секунддан кейин портлади. Воқеа жойида 2 дақиқача турганимдан кейин у ердан кетдим. Уйга бориб, телефонимни ўйнаб ўтирсам, икки бола жароҳатлангани ҳақида видео келиб қолди».\n2006 йилда туғилган беморга шошилинч равишда ўнг оёқ панжасининг тўртта бармоғини реплантация қилиш, яъни узилиб кетган бармоқларни улаш операцияси бажарилган. Ҳозирги вақтда бемор микрохирургия бўлимида стационар даво олмоқда. Портлаш оқибатида жабрланган икки боланинг аҳволи қониқарли экани боис уларга уй шароитида муолажа олишга рухсат берилган.\n«Йўлнинг ўртасига одамлар кўп бўлиб йиғилди. Огнетушитель қўйишди. Ким қўйганини кўрмадим одам кўп бўлганидан. Одам тарқалгандан кейин қарасам, огнетушитель экан. Мен одамлар тўпланиб турган пайтда салют қўйишяпти деб ўйлагандим. Портлаш зарбаси ‘удар’ билан келди, бошида ҳеч нарсани сезмадим. Ёнимдаги одам оёғим қонаганини айтиб қолди. Кейин ўша ердаги акалар кўтариб машинага ўтирғизишди-да, шифохонага олиб келишди», — дейди жабрланувчи.\nОлиб борилаётган тергов-тезкор ҳаракатлари давомида мазкур ҳодисага алоқадор бўлган 13 нафар шахсга нисбатан айблов эълон қилиниб, Жиноят процессуал кодексининг 221-моддаси тартибида қамоққа олиш тарзидаги эҳтиёт чораси қўлланган. 5 нафари маъмурий тартибда қамоққа олинган, яна 5 нафари маъмурий жаримага тортилган.\nАйбдорларга нисбатан Жиноят кодексининг 250-моддаси «б» (портлаш хавфи бўлган моддалар ёки пиротехника буюмларидан фойдаланиш қоидаларини бузиш) банди билан жиноят иши қўзғатилган. Мазкур моддага асосан айбдор шахслар 3 йилдан 5 йилгача бўлган муддатга озодликдан маҳрум қилиниши мумкин.\nЭслатиб ўтамиз, 1 январь куни Сирдарё вилоятида ҳам шунга ўхшаш ҳолат содир бўлган. Сирдарё тумани «Дўстлик» маҳалласида яшовчи фуқаро (2003 йилда туғилган) ўт ўчириш мосламаси портлатгани учун 15 суткага қамалган.\nКатегория: JINOYAT VA JAZO / ЖИНОЯТ ВА ЖАЗО | Просмотров: 67 | Добавил: «Бу даражада портлашини кутмагандик | Рейтинг: 0.0/0


Артем Улунян: Кремль Ўзбекистонни СССРга қайтармоқчи « Ўзбекистон Халқ Ҳаракати\n22 March 2014 - 17:59\n– Бу энди реаллик. Чунки Кремль учун МОдаги давлатларга ҳусусан Ўзбекистонга таъсир қилиш фурсати келди. Ўзбекистон бундай таъсирга берилувчан давлат сифатида кўрилади, дейди Улунян.\nСуҳбатдошга кўра¸ Путин Россияси СССРни “реанимация” қилиш ҳаракатини бошлаган:\n– Воқеалар ривожидан ҳулоса чиқарсак¸ 1991 йили ўз мавжудлигини йўқотган давлат яъни СССРни реанимация қилиш бошланди. Шак-шубҳасиз¸ турли восита ва усуллар билан узоқ бўлмаган истиқболда Марказий Осиëга нисбатан бундай ҳуруж амалга оширилади. Марказий Осиëни СССР бағрига қайтариш иккинчи навбатда амалга оширилади. Биринчи навбат эса ғарбий йўналишда бўлади. Яъни Украина. Беларус ва Молдова, дейди Улунян.\n– Механизм оддий. Бу мамлакатдаги тарихий ривожланиш мантиғи бўхронга бориб етади. Тепани алмаштириш уринишлари ташқи факторга асосланади. Бу аснода Ўзбекистон бошқарувида¸ ўзаро алоқалар ва бизнес тизимларидаги россияпараст кучларнинг олд планга чиқарилиши таъминланади. Иккинчи аспект эса аксар аҳолининг ижтимоий норозилиги билан боғлиқ. Халқнинг норозилиги бу холатда таянч ўлароқ фойдаланилади. Учинчи фактор эса¸ харбий аралашувни тақозо қиладиган қандайдир низо бўлиши мумкин¸ дейди Артем Улунян Озодликнинг Қурултой эшиттиришида.\n17 март куни Путин “Қрим Республикасини тан олиш тўғрисида”ги фармонни имзолар экан¸ собиқ совет ҳудудларидаги россияпарастларга “СССРни қайта тузамиз” деган ишорат берди.\n1991 йилнинг 17 мартида Ўзбекистон ССРнинг референдумда қатнашган фуқароларидан 93,7 фоизи ” СССР қолсин”¸ деб овоз берди.\n1991 йил декабрида ўтказилган президент сайловига илова сифатида референдум ҳам ўтказилди. “Сиз Ўзбекистоннинг СССРдан ажралиб мустақил бўлишини истайсизми?” деган савол қўйилди. Орадан бор-йўғи 9 ой ўтиб энди ўзбекистонликларнинг 97 фоизи СССРга қарши овоз беришди.\nХоразмда Қўшбоевани “СССРга қарши” деб қамаган милиция мулозими ўша куни СССР тарафдорлари бош кўтармасин¸ деб туни билан постда турган эди.\nБундай ҳолат ” ўзбекистонликлар зеҳнияти янги референдум учун Кремль тарафидан чархланмаяптими? деган саволни пайдо қилди.


Устозлар ёди: Ўт аро ёнмоқдан ўзга чора йўқ – Jurnalist\nУстозлар ёди: Ўт аро ёнмоқдан ўзга чора йўқ\nR S2020-07-01T09:45:02+05:001 Iyul, 2020|Наманган вил.|\nҲар гал устозим Фарҳод Йўлчиевни ёд этганимда Мир Алишер Навоийнинг ана шу табаррук байтларини пичирлайман. Мавлоно Румийнинг “Ўт, ўт орасидан ўтинг бор бўлса” деган пандлари нақадар чуқур маъноли ҳикмат эканига иқрор бўлавераман.\nДунёда яхшилар бисёр, ўзидан яхши ном қолдириб кетганлар талай. Бироқ, ҳазрати инсон учун кундалик шиор ҳар қайси замонда ҳам, ҳар қайси маконда ҳам худди ўтга туташиб ёниб яшамоқ.\nФарҳод Йўлчиев журналист, шоир, носир, табиатсевар овчи ва инсон сифатида ҳам онгли ҳаёти давомида ёниб яшаганлардан бири. Феълидаги қатъият ва меҳр, ғамхўрлик ва талабчанлик хислатлари уйғунлашиб умр мазмунини нурлантирган, десам хато бўлмас.\nАфсус ва надоматлар бўлсинки, бешафқат ўлим у кишини айни умр гаштини сурадиган, истиқлол боис гуллаб-яшнаётган Ватаннинг истиқболли одимларини интиқлик билан кузатаётган, фарзандлар, набиралар камолидан энди-энди бағри тўлиб турган бир пайтда – 58 ёшида орамиздан олиб кетди.\nФарҳод ака 1945 йили қишнинг чилласида Чуст тумани, Олмос қишлоғининг Мунчоқтепа маҳалласида, ўз даврининг илғор зиёлиларидан бўлган Йўлчибой ота ва Шарофатхон ая хонадонида оиланинг тўртинчи фарзанди бўлиб дунёга келди.\n1971 йилда Наманган Давлат педагогика институтини битириб, меҳнат фаолиятини “Наманган ҳақиқати” газетаси таҳририятида мусаҳҳиҳликдан бошлаган. Изланувчанлиги, ўз устида қунт билан ишлаши туфайли ижодий жамоа орасида ҳурмат-эътибор топган. Мухбир, катта мухбир, бўлим мудири вазифаларида ишлаган.\nФарҳод Йўлчиев 1984 йилда Тошкент Олий партия мактабини битиргач, Уйчи туман “Октябрь байроғи” (ҳозирги “Уйчинома”) газетасига муҳаррир этиб тайинланади. Шу даврда унинг ташкилотчилик, раҳбарлик қобилияти яққол намоён бўлади. 8 йиллик муҳаррирлик фаолияти давомида газета туманнинг ижтимоий-сиёсий ҳаётини тўлақонли қамраб олиб, аҳоли орасида ўз ўрни ва нуфузига эга бўлди.\n1992 -1993 йилларда эса ХДП вилоят кенгаши нашри бўлган “Халқ иродаси” газетасининг биринчи муҳаррири, шу билан бир вақтда “Ўзбекистон овози” республика газетасининг вилоятдаги мухбири бўлиб ҳам фаолият юритди.\n1993 йилнинг декабридан 1999 йилнинг май ойигача “Наманган ҳақиқати” ва “Наманганская правда” газеталарига, худди шу йилнинг июнь ойидан то 2003 йилнинг 29 мартигача эса “Наманган ҳақиқати” газетасига бош муҳаррирлик қилди.\nФарҳод ака бозор иқтисодиётига ўтиш шароитида газеталарнинг моддий аҳволини яхшилаш, таъсирчанлиги ва ўқишлилигини ошириш учун бор куч-ғайратини, билим ва тажрибасини сарф этди. Изланиш, янгиликка интилиш ва уни ҳаётга тадбиқ этишдан чарчамади. У кишининг раҳбарлик даврида таҳририят қошида тижорат бўлими ташкил этилиб, 1994 йилнинг 11 февралидан “Наманган ҳақиқати”нинг илова нашри сифатида “Тадбиркор” ҳафтаномаси чиқа бошлади. Бу билан вилоятимиздаги тадбиркорлик, ишбилармонлик, фермерлик ҳаракатларини кенгроқ тарғиб этиш, илова нашридан олинаётган даромад ҳисобига журналистларни ижтимоий қўллаб-қувватлаш имконияти яратилди.\nФарҳод Йўлчиев журналист бўлибгина қолмай, ўқувчиларга ёзувчи, шоир ва спортчи сифатида ҳам танилган. Республика нашриётларида “Менинг севгим”, “Тоғ олмаси”, “Субҳидамда айтилган қўшиқ” тўпламлари чоп этилган. Бадиий асарлари “Чашма”, “Ёшлик” каби тўпламлардан жой олган. Вилоятда спортнинг теннис тури ривожига катта ҳисса қўшган. Ўша вақтларда қўшни вилоятлар билан ҳамкорликда газеталарнинг вилоятлар ҳаётига доир қўшма сонлари ташкил қилинган, таҳририят соврини учун кўплаб теннис мусобақалари ўтказилган. У кишида ўзбек ва рус тилларида равон сўзлай олиш, халқ ичида ҳам фикрларини ҳаётий мисоллар билан эркин, лўнда қилиб етказишдек ажойиб нотиқлик санъати бор эди. Раҳбарликнинг турли поғоналарида 19 йил баракали фаолият кўрсатган Фарҳод ака ютуқларининг бош омили – бағрикенглик, дилкашлик ва самимийлик, камтарлик, атрофдагиларга кўрсатилган меҳр-оқибат ва ғамхўрлик бўлди. Одамлар билан, оддий меҳнат аҳли билан ҳамнафас, уларнинг қувончу ташвишларига ҳамиша шерик эди.\nФарҳод Йўлчиев таҳририятнинг хар бир ходимини ҳеч нарсадан кам бўлмай, тўкис ҳаёт кечириши учун интиларди, қалам аҳли бировга муҳтож бўлиб яшамаслиги керак, дерди. Ходимларнигина эмас, уларнинг оила аъзоларини ҳам бир-бирига яқинлаштиришга, ҳамжиҳат бўлишга ундарди. Шу мақсадда ҳар йили ёз ойларида вилоятимиздаги ва ундан ташқаридаги диққатга сазовор масканларга оилавий саёҳатлар уюштирар, мароқли дам олишларини ташкилларди.\nГазета обрўси, савияси, мазмундорлигини оширишга хизмат қиладиган мақолалар, бадиий асарлар, газетхонлар мактубларига саҳифалардан кенг ўрин бериш у кишига хос фазилатлардан эди. Қўли ва кўнгли очиқлиги, дилкашлиги билан минг- минглаб дўстлар орттирди. Республикамизнинг барча жойларида албатта у кишининг дўсту қадрдонлари топилади.\nУстозимиз жамоат ишларида ҳам фаол эди. У халқ депутатлари Уйчи туман Кенгаши депутати, Ўзбекистон ХДП вилоят кенгаши аъзоси, вилоят Кенгаши депутати сифатидаги узоқ йиллик самарали меҳнатлари учун 1998 йили “Ўзбекистон Республикасида хизмат кўрсатган журналист” фахрий унвони билан тақдирланган.\nУмр учқур экан, ўлим дарди бедаво экан…\nТирик бўлганида, Фарҳод ака бу йил ўз умрининг 75-баҳорини қаршилаган бўларди. У кишини таниган-билганлар дейдиларки, Фарҳоджон оила даврасига, дўстлар даврасига, қадрдонлар даврасига бир умр чанқоқ ўтди…\nЧақиндек оний ўтган умри мобайнида ўзининг барҳаёт сийратини қолдирди. Одамохунлиги, бағрикенглиги, ҳаётни рангин қабул қилиши, жонкуяр раҳбарлиги, ҳаёт уммонидан терган ижод марваридлари, айниқса, феъл-атворидаги хислатлари қобил фарзандлари камолида ҳам яққол акс этиб турибди.\nФарҳод Йўлчиев кўнгилларни тоғдек баланд кўтарган, бир умр ёдда қолувчи ширин каломлари-ю одамларга кўрсатган ғамхўрликлари, қилган яхшиликларида яшамоқда. Фарҳодона лутф ила айтадиган бўлсак:\nКўнгилга таскинлар оламан шундан,\nҚалбларда қолдингиз абад, умрбод.\nЮракдан сўрайман: Яратган эгам,\nАйлагил, охират манзилин обод!


22:58 / 06.01.2018 70204\nЦунжун ҳар куни чиқиндиларни йиғиш учун қисқичлар билан уйи олдидаги кўчага чиқиб, у ерни чиқиндилардан тозалайди. 51 ёшли хитойлик шу антиқа “хоббиси” сабабли “миллионер-фаррош” номини ҳам олган. Цунжуннинг асосий фаолияти эса кўчмас-мулк, ишлаб чиқариш ва автомобиль сотиш билан боғлиқ.\n“Кўчани ифлослантиришимиз билимимиз, ёшимиз, келиб чиқишимиз ва ижтимоий-иқтисодий мавқеимизга боғлиқ эмас”, деб айтган тадбиркор.\n“Хитойга одамлар атроф-муҳитни ифлослантирмасликлари учун қаттиққўл қонунлар зарур. Хитойликлар шарманда бўлишдан қўрқадилар. Улар жаримага тортилишдан кўра шарманда бўлишдан кўпроқ ташвишланадилар”, деб айтмоқда миллионер.\n“Одамлар ўзини тутишни ўзгартирмагунча, кўчалар уларни қанча одам тозаламасин, ифлос бўлиб қолаверади. Ягона ечим – одамларга атроф-муҳитни ифлослантиришнинг салбий оқибатлари ҳақида сўзлаб ва улар бундан хулоса чиқариб, ўз хатти-ҳаракатларини ўзгартиришларига умид қилишдир”, деб айтмоқда миллионер-фаррош.\nХитой бозорига озиқ-овқат ва қишлоқ хўжалиги маҳсулотларини олиб кириш қандай амалга оширилади?


AFP ва Salaam Times\nИД аёлларнинг жамиятдаги ўрни борасида ўз фундамендалистик ғояларига содиқ қолган ҳолда, ташкилотга аъзо жангари аёлларни янги ва «янада фаолроқ» вазифаларга тайинламоқда. [Файл]\nҲААГА, Нидерландия – «Ислом давлати» (ИД) «халифалиги» инқирозга юз тутгач, ўз сафига янги аъзоларни ёллашга уринар экан, у мингйиллик авлодига мансуб хотин-қизларни нишонга олмоқда, деб хабар беради Европол.\n2014 йил июндан 2018 йил августгача бўлган муддат учун ИДнинг аёллар борасидаги ташвиқотига оид Европол ҳисоботида айтилишича, бу келажакдаги террорчи ташкилотларда жангари аёллар ролининг ўзгаришига «йўл очиши» мумкин.\n«Гап мингйилликка мансуб авлод ҳақида кетмоқда», деди Европолнинг терроризмга қарши кураш маркази раҳбари Мануэль Наваретте 14 июнь куни Ҳаагада ушбу маърузани тақдим қилар экан.\nИД ташвиқоти 16-25 ёшдаги қизларга қаратилган. Бу ёшдагилар ижтимоий тармоқлардан фойдаланади ва уларда ташвиқотга қарши ҳимоя йўқ», деди Наваретт. «ИД ўз эътиборини янги мақсадга қаратган.»\nСуриянинг «Ал-Ҳол» қочқинлар масканидаги аёл, 3 июнь. [Делил Сулаймон/AFP]\nЖумладан, ИД аёлларнинг жамиятдаги ўрни бўйича ўз фундамендалистик қарашларини сақлаб қолган ҳолда, ташкилотга аъзо жангари аёлларни янги ва «янада фаолроқ» вазифаларга тайинламоқда.\n«Улар аёлларнинг эркакларга ёрдамчи бўлиш ва улар ҳақида қайғуриш вазифасини қандайдир сақлаб қолишган», деди Наваретта.\n«Лекин, кейинроқ улар аёллардан бошқа ишларни, уй бекаси эмас, шифокор сифатида ёки бошқа турдаги ёрдам беришни сўрайдилар», деб қўшимча қилди у.\nБошпанасиз қолган ИД янги ҳудудларни изламоқда\nТашкилот сафига мингйиллик авлодга мансуб аёлларни жалб қилиш чоралари ИДнинг Ироқ ва Суриядаги «халифалиги» шу йил бошида коалиция кучлари тарафидан тор-мор этилиши ортидан бошланган. Эндиликда жангарилар қайтадан куч тўплаш ва шиддатли курашни давом эттириш учун ўз диққатини Афғонистон ва яқин атрофдаги бошқа мамлакатларга қаратган кўринади.\nСурия ва Ироқда ночор аҳволда қолган ИДга алоқадор 4000 нафар аёл ва 8000 та ёш бола муаммосини ҳал этиш устида халқаро ҳамжамиятнинг боши қотган.\nХавф шундаки, ташвиқот учун аёлларнинг нишонга олиниши яқин йилларда жангарилар учун манфаат келтириши мумкин, дейди Европол.\n«Аёллар иштирокининг фаоллашуви келажакда жангари аёллар ролининг жиддий ўзгариши томон йўл очиши мумкинлиги хавотирга сабаб бўлмоқда», дейилади Европол маърузасида.\nНавареттенинг сўзларига кўра, терроризмга алоқадор аёлларнинг ҳибсга олиниши билан боғлиқ ҳолатлар, айниқса Франция ва Буюк Британияда ошган.\n«ИДнинг ташвиқот машинаси аёллар ва болалар орасида энг фаол бўлганлардан терроризмга кўмаклашишни талаб қилаётгани ўртасида қандайдир боғлиқлик бўлиши мумкин», деб қўшимча қилди у.\nБу каби хулосаларга қарамай, ҳуқуқ-тартибот органлари радикаллашув сабабларини излашда «гендер борасида нейтрал ёндашувни» қабул қилишлари керак, деди Европол директори Катрин Де Болле.\n«Бу эркаклар учун ҳам, аёллар учун ҳам жаннат сари йўл», деди у.


Жаҳон тенниси юлдузлари Мария Шараповага қаршими?\n7 март, 2017, 19:00 768\nДопинг можароси туфайли дисквалификация муддатини ўтаётган Мария Шарапова 26 апрель куни яна катта теннисга қайтади.\nАйни пайтда қатор турнирлар ташкилотчилари машҳур теннисчини ўз мусобақаларида кўриш учун унга махсус рухсатнома – wild card тақдим этмоқда. Айни пайтда россиялик теннисчи Штутгарт, Мадрид ва Римдаги турнирларнинг асосий тўрига таклифнома олган.\nЯқинда “Катта дубулға” туркумига кирувчи “Ролан Гаррос” – Франция очиқ чемпионати ташкилотчилари Мария Шараповага турнирнинг асосий тўрида қатнашиш ҳуқуқини тақдим этишни ўйлаётгани ҳақида хабар тарқатилган эди.\nБу жаҳон тенниси юлдузларида норозиликни келтириб чиқармоқда. Хусусан, машҳур америкалик теннисчи Энди Роддик бу борада қуйидагича фикр билдирди.\n- Оддий турнирларнинг ташкилотчилари Мария Шараповага махсус рухсатнома бериши бу уларнинг иши, - деди Энди Роддик. – Лекин “Катта дубулға” турнирлари ҳақида гап кетганда бу масалани пухта ўйлаб кўриш керак. “Ролан Гаррос” ҳам барчанинг эътиборидаги мусобақа. Албатта, кимга wild card бериш бу ташкилотчиларнинг иши. Фақат бунинг масъулиятини тўлиқ ҳис қилиш талаб этилади.\nЎз навбатида австралиялик теннисчи Ник Кирьос эса қоидабузарларнинг қўллаб-қувватланишига умуман қаршилигини билдирди.\n- Мен спортда допинг қабул қилишга умуман қаршиман, - деди Ник Кирьос. – Қоида бузганларни рағбатлантиришнинг ним кераги бор, тўғрисини буни тушунмайман.\nБундан аввалроқ, жаҳон рейтинги етакчиси Энди Маррей ҳам Мария Шараповага махсус таклифномалар беришни кераги йўқлигини, россиялик теннисчи ўз кучли билан аввалги мавқеига қайтиши кераклигини таъкидлаган эди.


"Евро-2020 кундалиги". Шотландия — Чехия ҳамда "D" гуруҳидаги ҳолат ҳақида / CHAMPIONAT.asia\n01:55Кейн "Тоттенхэм" бу ёзда уни сотишига ишонмоқда. Транфсердан тушган маблағ клуб учун сарфланади 0 01:31РПЛ. "Спартак" биринчи турда ютқазиб қўйди. "Локомотив"да эса ғалаба 1 01:10Ўртоқлик ўйинлари. "Барселона" ва "Ювентус" ғалаба қозонди, Депайдан биринчи гол 0 00:48Ўртоқлик учрашуви. "Метталург" Тожикистоннинг "Хўжанд" жамоасини мағлуб қилди 2 00:29"Милан" Зиешни ижарага олиши мумкин 1 00:10"Балтика" қўполликларга бой ўйинда дуранг ўйнади, Виталий Денисов бир бўлим ҳаракатланди 0 23:59"Бавария" ўртоқлик учрашувида дуранг ўйнади. Мухлислар эса Нагельсманни ҳақорат қилишди 4 23:35"Реал" Искони шу ёзда сотиб юбормоқчи 0 23:18"Қўқон-1912" "Сўғдиёна" билан жанговар дуранг қайд этган ўртоқлик баҳсидан ГАЛЕРЕЯ 1 23:12Ўртоқлик учрашуви. "Бунёдкор" "Алай"ни йирик ҳисобда мағлубиятга учратди 10 22:59Шомуродовнинг ПСЖга қарши ўйнаш имконияти йўққа чиқди 11 22:40"Қўқон-1912" нега ҳеч кимни трансфер қилмади? 6 22:40Ўзбекистон футзал терма жамоаси халқаро мусобақа олдидан машғулот ўтказди 1 22:25"Андижон" – "Турон" учрашуви Наманганда бўлиб ўтади 9 22:07РПЛ. "Зенит" сафарда "Химки" устидан ғалаба қозонди 0\n"Евро-2020 кундалиги". Шотландия — Чехия ҳамда "D" гуруҳидаги ҳолат ҳақида\n14 июн 21:38\nТеглар : АнглияХорватияШотландияЧехияЕвро-2020 кундалигиЕвро-2020\nЕвропа чемпионати гуруҳ босқичи учрашувлари давом этмоқда.\nБугун Тошкент вақти билан 18:00 га белгиланган Шотландия — Чехия терма жамоалар ўртасидаги баҳс "D" гуруҳининг 1-турига якун ясаб берди.\nУшбу баҳсдан аввал қайси бири жамоанинг фаворит эканилиги олдиндан айтиб бўлмасди. Ўйин ҳам шунга яраша бўлди. Баҳс аввалиданоқ ҳар икки жамоа ҳам навбати билан ҳужумлар ташкил қилишди. Уларнинг хавфлилиги борасида эса Чехиянинг кўрсаткичи нисбатан яхши эди. 15-дақиқада Чехия футболчиси Патрик Шикнинг чап оёқда берган зарбасидан сўнг Маршалл хавфни бартараф этди.\n1-бўлим ўртасида эса ҳужумлар хавфлилик жиҳатдан бироз тушди. Аммо бўлимнинг охирроғида Чехия терма жамоаси ҳисобни очишга муваффақ бўлди. Яна ўша Патрик Шик ўнг қанотдан етказиб берилган тўпдан сўнг Шик боши билан рақиб дарвозасини ишғол қилди.\nШу тариқа 1-бўлим ўз ниҳоясига етди.\nЎйиннинг иккинчи қисмини биринчисида бўлгани каби икки терма жамоа фаоллик билан бошлади. Кетма-кет ҳужумлар ташкил этилди. Ҳатто бир вазиятда Чехия дарвозабони тўпни дарвоза олдидан қайтариб юборди. Аммо учрашувдаги иккинчи голни яна Чехия ва яна ўша Шик урди. Патрик деярли майдон марказидан туриб у рақиб дарвозасини ишғол қилди.\n25 ёшли Чехия ҳужумчиси Евро-2020 доирасида Шотландия дарвозасига ўзининг иккинчи тўпини 49.7 ярд, яъни 45.44 метр масофадан киритди. Бу 1980 йилдан бери Европа чемпионатларидаги рекорддир — ҳеч ким Шикдан узоқроқ масофадан гол урмаган. Маълумот учун, 1980 йилдан олдин ушбу статистика ҳисобланмаган.\nУшбу голдан кейин ўйин темпи янада ошди. Шотландияликлар олдинга ўтишда давом этишди. Аммо уларнинг ҳеч бири самара бермади. Шу тариқа "D" гуруҳидан ўрин олган иккинчи учрашувда ҳам ғолиб номи бўлди.\nМазкур гуруҳда 1-турдан сўнг Чехия терма жамоаси тўплар нисбати эвазига 1-ўринда бормоқда. Англия ҳам 3 очко тўплаган ҳолда 2-ўринни банд этган. Хорватия ҳамда Шотландия терма жамоалари эса 0 очко билан сўнгги ўринда.\n2-тур ўйинлари 18 июнь куни ўтказилади. Тошкент вақти билан соат 21:00 да Хорватия — Чехия учрашув бўлиб ўтса, 00:00 да Англия — Шотландия баҳси бўлиб ўтади.\n15 июн 12:31:40\nЧехлар ярим финалгача борадиёв.\n14 июн 21:53:37\nOg'abek ko'proq statistikalarni ham keltirib o'ting iltimos